**Zmluva o dielo č. ................**

uzavretá podľa § 536 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Dodávateľ**

Obchodné meno:

So sídlom:

Zastúpený:

IČO:

IČ DPH:

DIČ:

Bankové spojenie :

IBAN:

Zapísaný:

*(ďalej ako* „*dodávateľ*“)

**Objednávateľ: Mesto Nitra**

so sídlom: Štefánikova trieda 60, 950 06 Nitra

zastúpená: Marek Hattas, primátor mesta

IČO: 00 308 307

DIČ: 2021102853

IČ DPH: SK2021102853

Bankové spojenie: Slovenská sporiteľňa, a.s.

Číslo účtu IBAN: ....................................................... – určené pre refundáciu

....................................................... – určené pre predfinancovanie/refundáciu

*(ďalej ako „objednávateľ“)*

*Dodávateľ a objednávateľ ďalej označení jednotlivo aj ako „zmluvná strana“ a spoločne aj ako „zmluvné strany“.*

**Článok 1**

**Preambula**

* 1. Táto zmluva sa uzatvára na základe výsledku verejného obstarávania v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov *(ďalej len „Zákon o verejnom obstarávaní“)* vyhláseného oznámením o vyhlásení verejného obstarávania v Úradnom vestníku EÚ
	č. ............................... zo dňa .................... pod zn. ......................................... a Vestníku verejného obstarávania č. ................................ zo dňa ................................. oznámením o vyhlásení verejného obstarávania č. ....................................................., ktorého predmetom je zákazka: „**Obnova Starého parku v Nitre**“.
	2. Platná a účinná Zmluva o poskytnutí nenávratného finančného príspevku, uzavretá medzi poskytovateľom nenávratného finančného príspevku, ktorým je Ministerstvo investícií, regionálneho rozvoja a informatizácie SR (*ďalej len „Poskytovateľ“)*, a objednávateľom, a to na základe jeho Žiadosti o poskytnutie nenávratného finančného príspevku je nevyhnutným predpokladom k začatiu stavebných prác a čerpaniu podľa tejto zmluvy. Uvedená Zmluva o poskytnutí nenávratného finančného príspevku č. ............................ nadobudla účinnosť dňa ................[[1]](#footnote-1).
	3. Realizácia diela, definovaného v Čl. 3 tejto zmluvy bude financovaná z nenávratného finančného príspevku, ktorého podmienky čerpania sú upravené v Zmluve o poskytnutí nenávratného finančného príspevku (ďalej len „Zmluva o NFP“), uzatvorenej medzi objednávateľom a Poskytovateľom v rámci Integrovaného regionálneho operačného programu, špecifický cieľ: 4.3.1 - Zlepšenie environmentálnych aspektov v mestách a mestských oblastiach prostredníctvom budovania prvkov zelenej infraštruktúry a adaptáciou urbanizovaného prostredia na zmenu klímy ako aj zavádzaním systémových prvkov znižovania znečistenia ovzdušia a hluku, kód výzvy IROP-PO4-SC431-2021-65 - Zlepšenie environmentálnych aspektov v mestách a mestských oblastiach.

**Článok 2**

**Vyhlásenia zmluvných strán**

* 1. Objednávateľ je oprávneným držiteľom objektov a priestorov alebo disponuje súhlasom s umiestnením stavby od vlastníkov pozemkov a objektov, v ktorých bude dodávateľ realizovať dielo definované v Čl. 3 zmluvy *(ďalej len „Stavenisko“).*
	2. Dodávateľ
1. vyhlasuje, že je spoločnosťou, ktorej predmetom podnikania je stavebná činnosť a je oprávnený uzavrieť túto zmluvu,
2. vyhlasuje, že je spoločnosťou odborne spôsobilou na vykonanie diela v zmysle príslušných platných všeobecne záväzných právnych predpisov a technických noriem Slovenskej republiky a Európskej únie,
3. je povinný dodržiavať všetky príslušné platné všeobecne záväzné právne predpisy a technické normy Slovenskej republiky a/alebo Európskej únie vzťahujúce sa na vykonanie diela, a to najmä, nie však výlučne, zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov,
4. potvrdzuje, že disponuje a/alebo má k dispozícii také odborné, technické a iné kapacity, ktoré mu umožnia riadne vykonanie diela podľa podmienok a požiadaviek tejto zmluvy,
5. potvrdzuje a zodpovedá za to, že dodávateľ a rovnako všetci jeho subdodávatelia disponujú a za podmienok tejto zmluvy sa preukážu všetkými licenciami, osvedčeniami, povoleniami a živnostenskými oprávneniami potrebnými pre vykonávanie všetkých prác a dodávok pri realizácii diela v súlade s touto zmluvou. Pre vylúčenie pochybností sa subdodávateľom rozumie výlučne právnická alebo fyzická osoba, s ktorou dodávateľ v priamom rade uzavrel zmluvu na realizáciu časti prác alebo dodávok potrebných na realizáciu predmetu zmluvy – zhotovenie diela. Pri realizácii diela prostredníctvom subdodávateľov zodpovedá dodávateľ tak, ako keby dielo, resp. jeho časť realizoval sám.
6. vyhlasuje, že v čase uzatvorenia tejto zmluvy spĺňa podmienku registrácie v Registri partnerov verejného sektora a táto podmienka bude za predpokladu, že bude aj naďalej uložená právnymi predpismi, dodržiavaná dodávateľom po celú dobu platnosti a účinnosti tejto zmluvy a rovnako za podmienok, ktoré stanovuje zákon č. 315/2016 Z.z., budú v uvedenom registri registrovaní aj všetci subdodávatelia dodávateľa, v prípade, ak spĺňajú uvedeným zákonom stanovené kritériá pre registráciu.

**Článok 3**

**Predmet zmluvy**

* 1. Predmetom tejto zmluvy je zhotovenie diela: „**Obnova Starého parku v Nitre“** *(ďalej len „Dielo“)* v špecifikácii a v rozsahu prác a dodávok podľa cenovej ponuky dodávateľa zo dňa .........................., ktorá tvorí vo forme Prílohy č. 1 neoddeliteľnú súčasť tejto zmluvy, a to na Stavenisku, v rozsahu opísanom a špecifikovanom touto zmluvou vrátane jej príloh a podľa v zmluve uvedených požiadaviek na Dielo.

V prípade rozporu medzi textom zmluvy a textom uvedeným v jednotlivých prílohách tejto zmluvy, bude mať prednosť obsah zmluvy.

* 1. Dodávateľ sa zaväzuje vo vlastnom mene a na vlastnú zodpovednosť riadne a včas zhotoviť a objednávateľovi odovzdať úplné a funkčné Dielo a objednávateľ sa zaväzuje takéto úplné a funkčné Dielo prevziať a poskytnúť dodávateľovi nevyhnutnú súčinnosť v súlade so zmluvou a zaväzuje sa uhradiť dodávateľovi cenu Diela v zmysle tejto zmluvy.
	2. Dielo bude dodávateľom realizované podľa spracovanej stavebno-technickej dokumentácie vzťahujúcej sa k Dielu bližšie špecifikovanej touto zmluvou. Dodávateľ je oprávnený použiť dokumenty a podklady tvoriace stavebno-technickú dokumentáciu pre realizáciu Diela výhradne pre účely plnenia tejto zmluvy. Stavebno-technickou dokumentáciou k Dielu sa rozumie najmä/ale nie výlučne:
1. projektová dokumentácia
2. výkaz výmer
3. stavebné povolenie
4. iná dokumentácia spôsobilá pre ustanovenie podmienok plnenia Diela.
	1. Dodávateľ sa zaväzuje, že Dielo bude zhotovené v súlade so zmluvou, projektovou dokumentáciou k Dielu a výkazom výmer, (ďalej len „Projektová dokumentácia“ a „Výkaz výmer“), ďalej v súlade s pokynmi objednávateľa a/alebo ním splnomocneného zástupcu. Projektová dokumentácia tvorí nedeliteľnú súčasť tejto zmluvy ako Príloha č. 2 a Výkaz výmer tvorí ako súčasť cenovej ponuky dodávateľa nedeliteľnú súčasť tejto zmluvy ako Príloha č. 1. V prípade rozporov medzi projektovou dokumentáciou a výkazom výmer má prednosť projektová dokumentácia.
	2. Realizácia Diela bola príslušnými orgánmi verejnej správy povolená na základe stavebného povolenia alebo oznámenia k ohláseniu drobných stavieb, stavebných úprav a udržiavacích prác *(oboje ďalej ako „Stavebné povolenie“)*.
	3. Dodávateľ na základe zmluvy zabezpečí realizáciu Diela v súlade s platnými právnymi predpismi Slovenskej republiky a s platnými slovenskými a európskymi technickými a technologickými normami.
	4. Dodávateľ potvrdzuje, že sa pred uzavretím tejto zmluvy riadne a s odbornou starostlivosťou oboznámil s Projektovou dokumentáciou, s Výkazom výmer a s podmienkami na Stavenisku.
	5. Dodávateľ súčasne prehlasuje a potvrdzuje, že
5. po posúdení všetkých podmienok a dostupnej stavebno-technickej a inej dokumentácie je Dielo v zmysle Projektovej dokumentácie, Výkazu výmer a požiadaviek objednávateľa stavebno-technicky realizovateľné ako celok,
6. ku dňu uzavretia zmluvy mu je známe technické riešenie Diela ako celku, preštudoval si všetky zverejnené dokumenty a stavebno-technickú a inú dokumentáciu k Dielu a má tak všetky potrebné údaje súvisiace s realizáciou Diela za ním stanovenú cenu Diela.
	1. Dodávateľ pred podpisom zmluvy zvážil a odborne posúdil všetky riziká spojené s realizáciou Diela, zobral do úvahy rozsah potrebných materiálov, prác a služieb potrebných na dokončenie Diela ako celku (najmä, ale nie výlučne materiály, transport, energie, náklady na zariadenia a stroje, údržba prístupových ciest, náklady na odstránenie odpadov, náklady na robotníkov, odborne spôsobilé osoby, profesijne špecializované osoby, ako aj ostatné náklady súvisiace s realizáciou Diela), a tieto zahrnul do ceny Diela.
	2. Dodávateľ sa zaväzuje použiť na vykonanie Diela len také materiály a zariadenia, ktoré majú platné certifikáty kvality a spĺňajú podmienky kladené na stavebné materiály daného typu príslušnými všeobecne záväznými predpismi. Dodávateľ nepoužije žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených objednávateľom, pokiaľ takáto zmena nebude najskôr písomne schválená technickým dozorom objednávateľa zápisom v stavebnom denníku v súlade s podmienkami dohodnutými v tejto zmluve. Pokiaľ na niektorú dodávku neboli dohodnuté osobitné technické podmienky pre voľbu materiálov a výrobkov určených k vykonaniu Diela, musia dosahovať vlastnosti a technické a technologické parametre určené Projektovou dokumentáciou a príslušnými technickými normami a všeobecne záväznými právnymi predpismi.
	3. V prípade, ak dodávateľ v Projektovej dokumentácii, resp. v ďalšej súvisiacej dokumentácii, preukáže dodržanie požadovaných dielčích technických parametrov výrobkov/produktov/zariadení a pod.  (ďalej len „produkty“) a objednávateľ pri následných kontrolných meraniach produktov preukázateľne zistí, že neboli dosiahnuté dodávateľom uvedené a platnými právnymi predpismi stanovené minimálne hodnoty (normy) kontrolovaných produktov pre daný účel, je dodávateľ povinný po preukázaní uvedených nedostatkov zo strany objednávateľa, zistené nedostatky bez zbytočného odkladu odstrániť a to formou výmeny nevyhovujúcich produktov za produkty spĺňajúce požadované hodnoty (normy). Ak dodávateľ takýmto konaním spôsobí objednávateľovi škodu, je povinný ju nahradiť v plnej výške.

**Článok 4**

**Podmienky prevzatia Staveniska a termín realizácie Diela**

* 1. Zmluvné strany sa dohodli, že vykonanie Diela bude dodávateľ realizovať na základe časového harmonogramu postupov stavebných prác *(ďalej len „Časový harmonogram“)* spracovaného dodávateľom za podmienok podľa tejto zmluvy a Plánu organizácie výstavby; v súlade s ním dodávateľ riadne vykoná a odovzdá Dielo objednávateľovi. Pre vylúčenie pochybností sa má za to, že Časový harmonogram sa začína odo dňa prevzatia Staveniska dodávateľom na základe písomného (resp. e-mailového) doručenia "Výzvy na prevzatie Staveniska" zo strany objednávateľa, pričom túto skutočnosť zmluvné strany potvrdia zápisnicou o odovzdaní a prevzatí Staveniska podpísanou zástupcami oboch zmluvných strán, a končí sa dňom odovzdania a prevzatia ukončeného Diela. Pre vylúčenie pochybností sa má za to, že všetky taxatívne stanovené/dojednané lehoty podľa tejto zmluvy, ktoré sú pre plnenie/splnenie povinnosti zo strany dodávateľa alebo sú pre úkon akceptácie a/alebo potvrdenia a/alebo rozhodnutia zo strany objednávateľa ustanovené/dojednané touto zmluvou, sú súčasťou Časového harmonogramu a v maximálnej dĺžke plynutia času započítané do Časového harmonogramu predloženého dodávateľom a o tieto sa Časový harmonogram nemôže predlžovať. Dodávateľ je pri vypracovaní Časového harmonogramu povinný rešpektovať termíny jednotlivých úkonov smerujúcich k realizácii Diela uvedených v tejto zmluve, povinný stanoviť jednotlivé termíny v závislosti od oboznámenia sa s miestom realizácie Diela, dôsledného preskúmania Projektovej dokumentácie, Výkazu výmer a určenia časovej náročnosti technického riešenia realizácie Diela, povinný zohľadniť množstvo/počet personálnych kapacít, ku ktorých poskytnutiu sa zaviazal.

Akékoľvek zmeny Časového harmonogramu po jeho schválení objednávateľom sú možné len na základe predchádzajúceho písomného súhlasu objednávateľa.

* 1. Dodávateľ je povinný zhotoviť Dielo podľa:
1. oceneného Výkazu výmer doplneného dodávateľom o všetky ceny jednotlivých položiek uvedených vo Výkaze výmer na základe podkladov poskytnutých objednávateľom,
2. podrobného Časového harmonogramu spracovaného po jednotlivých pracovných činnostiach vrátane grafického znázornenia vzájomných väzieb a kritickej cesty projektu (Ganttov diagram a metóda kritickej cesty). Časový harmonogram je dodávateľ povinný predložiť po jednotlivých stavebných oddieloch za časovú jednotku kalendárny mesiac a po jednotlivých položkách za časovú jednotku týždeň s uvedením technologických postupov uskutočňovaných prác. Dodávateľ je povinný Časový harmonogram výstavby pravidelne aktualizovať na mesačnej báze a predložiť ho na schválenie oprávnenému zástupcovi objednávateľa (kontaktná osoba alebo stavebný dozor) vždy v posledný kontrolný deň stavby v mesiaci pre nasledujúci mesiac,
3. podrobného finančného harmonogramu zhotovenia Diela podľa položkového rozpočtu každej činnosti/pracovného úkonu na jednotlivé týždne uskutočnenia prác.
	1. Dodávateľ je povinný prevziať Stavenisko od objednávateľa najneskôr do siedmich (7) kalendárnych dní odo dňa písomného (resp. e-mailového) doručenia "Výzvy na prevzatie Staveniska", ktorá bude dodávateľovi zaslaná objednávateľom. O odovzdaní a prevzatí Staveniska spíšu Zmluvné strany zápisnicu. Dodávateľ je povinný prevziať Stavenisko aj v prípade, ak je možné začať vykonávať práce čo i len na časti Diela.
	2. Dodávateľ je povinný začať s výkonom stavebných prác na zhotovenie Diela najneskôr do siedmich (7) kalendárnych dní odo dňa prevzatia Staveniska, pokiaľ si objednávateľ s dodávateľom písomne nedohodnú iný termín začatia prác.
	3. Dodávateľ je do siedmich (7) kalendárnych dní po odovzdaní Staveniska, najneskôr v deň začatia stavebných prác povinný zabezpečiť, aby na Stavenisku boli riadne inštalované meracie zariadenia na spotrebu energií a vody. Meracie zariadenie musí byť metrologicky overené meradlo v zmysle vyhlášky Úradu pre normalizáciu, metrológiu a skúšobníctvo SR č. 161/2019 Z.z. o meradlách a metrologickej kontrole. Dodávateľ je najneskôr v deň začatia stavebných prác povinný zabezpečiť, aby bolo Stavenisko riadne oplotené za účelom zaručenia primeranej miery bezpečnosti pre osoby neoprávnené vstupovať na Stavenisko.
	4. Dodávateľ je povinný Stavenisko označiť na vlastné náklady a v súlade so všeobecne záväznými právnymi predpismi. Od odovzdania Staveniska zodpovedá za Stavenisko dodávateľ. Dodávateľ nie je oprávnený bez predchádzajúceho písomného súhlasu objednávateľa umiestňovať na Stavenisku, na zariadeniach nachádzajúcich sa na Stavenisku a ani na oplotení Staveniska akékoľvek reklamy a/alebo iné pútače. Dodávateľ je oprávnený umiestniť na Stavenisku svoje logo s rozmermi 2m x 2m na mieste dohodnutom s objednávateľom.
	5. Dodávateľ najneskôr ku dňu prevzatia Staveniska predloží objednávateľovi na vlastné náklady vypracovaný kontrolný a skúšobný plán stavby (Diela) v zmysle zákona č. 254/1998 Z. z. o verejných prácach v znení neskorších predpisov.
	6. Termín ukončenia výstavby – odovzdania a prevzatia úplne ukončeného Diela – uvedený v harmonograme musí byť v súlade s lehotou podľa bodu 10.1 tejto zmluvy.

**Článok 5**

**Cena Diela a platobné podmienky**

5.1 Cena Diela je stanovená na základe výsledku verejného obstarávania identifikovaného v čl. 1 bod 1.1 tejto zmluvy podľa zákona č. 18/1996 Z. z. o cenách v znení neskorších predpisov nasledovne:

 Cena bez DPH ................ EUR

 DPH ................ EUR

 Cena celkom vrátane DPH ................ EUR

 slovom: ...................... eur a .............. eurocentov vrátane DPH.

 Konečná celková cena Diela bude určená súčtom všetkých oprávnených faktúr podľa tohto článku.

5.2 Cena Diela zahŕňa všetky a akékoľvek náklady, ktoré dodávateľovi a/alebo jeho subdodávateľom vzniknú pri realizácii Diela alebo v súvislosti s realizáciou Diela. V cene Diela sú rovnako zahrnuté všetky práce, výkony a dodávky, ktoré patria k úplnému zhotoveniu a odovzdaniu Diela v zmysle tejto zmluvy. Dodávateľ nemá nad rámec dohodnutej ceny  Diela právo na náhradu ďalších nákladov, a to najmä na:

1. všetky materiálové, dopravné a vedľajšie materiálové náklady, príslušenstvo, stroje, prístroje, nástroje a stavebné pomocné materiály, ktoré sú potrebné na vykonanie prác, náklady na bezpečnosť majetku a nákladov na dočasné napojenie elektriny, vody a kanalizácie, telefónneho a iného dočasného spojenia výlučne pre účely zhotovovania Diela, (ktoré zriadi a odstráni dodávateľ) a to vrátane nákladov na ich prevádzku výlučne na účely zhotovovania Diela, náklady na zabezpečenie bezpečnosti a ochrany zdravia pri práci podľa príslušných predpisov (BOZP);
2. náklady na vyloženie, skladovanie materiálov;
3. náklady na zhotovenie a údržbu informačnej tabule po dobu odo dňa prevzatia Staveniska v súlade so zmluvou až do dokončenia Diela a jej následnú likvidáciu. Informačná tabuľa bude mať rozmer 1,5m x 1,5m a bude obsahovať text s názvom stavby, názov objednávateľa, meno projektanta, obchodné meno dodávateľa, termíny začatia a dokončenia Diela, meno zodpovedného stavbyvedúceho, ako aj prípadné ďalšie informácie požadované všeobecne záväznými právnymi predpismi alebo v zmysle podmienok poskytnutia NFP;
4. všetky mzdové a vedľajšie mzdové náklady dodávateľa a jeho subdodávateľov, náklady na pracovníkov, dane, odvody, náklady na nadčasy, mzdové zvýhodnenia, odmeny, cestovné a iné vedľajšie výdaje výlučne na strane dodávateľa a jeho subdodávateľov;
5. náklady na všetky bezpečnostné opatrenia do doby prevzatia dokončeného Diela objednávateľom, náklady na zabezpečenie dokladovej časti v dvoch vyhotoveniach v slovenskom jazyku, a to konkrétne v prípade zmien Diela projekty skutočného vyhotovenia, ďalej certifikáty, doklady o odvoze a likvidácii stavebnej sute, revízne správy, záručné listy v kópii, doklady o vykonaní tlakových a tesnostných skúšok, návody na obsluhu a údržbu technologických zariadení, návody na údržbu a použitie výplňových konštrukcií, doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú;
6. náklady spojené s poskytnutím záruky na realizované Dielo, v dôsledku porušenia povinnosti dodávateľom;
7. vypratanie Staveniska a odvoz stavebného odpadu a sute, prípadné náklady na geodetické vytýčenie pre účely vytyčovania realizácie Diela a porealizačné geodetické zameranie stavby Diela;
8. nákladov na poistenie Diela;
9. náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;
10. náklady na vykonanie všetkých potrebných skúšok k realizácií, prevádzke a odovzdaniu Diela;
11. náklady na dodávku vody, elektrickej energie, plynu a pod. na Stavenisku;
12. náklady na ochranu a stráženie Staveniska;
13. náklady na výkonovú bankovú záruku počas realizácie Diela a bankovú záruku garantujúcu kvalitu Diela počas plynutia záručnej lehoty (garančnú bankovú záruku);
14. náklady na oplotenie Staveniska, náklady na zriadenie ochranného koridoru pre chodcov a náklady na zriadenie zariadenia Staveniska a jeho likvidáciu;
15. náklady na akékoľvek vedľajšie rozpočtové náklady (najmä/ale nie výlučne mimo Stavenisková doprava, územné vplyvy, prevádzkové vplyvy);
16. náklady na projekt dočasného dopravného značenia, ak bude potrebný pre realizáciu Diela a náklady na zriadenie mobilných chemických suchých WC;
17. osadenie statických terčov pre kontrolu statickej stability susedných objektov, ak tak pri uskutočnení Diela určia projektant a/alebo stavebný dozor a/alebo technický dozor;
18. vytýčenie všetkých existujúcich podzemných inžinierskych sietí, v rozsahu podľa ich aktuálneho zakreslenia, ktoré poskytne objednávateľ dodávateľovi najneskôr pri odovzdaní Staveniska;
19. náklady za dočasné zábery a rozkopávky verejných priestranstiev (chodníky, komunikácie);
20. náklady na pravidelné čistenie komunikácií, ak došlo k ich znečisteniu stavebnými a/alebo dopravnými mechanizmami dodávateľa a/alebo subdodávateľov pri zhotovovaní Diela a náklady na prípadné protiprašné opatrenia;
21. akékoľvek náklady na školenia a zaučenie prevádzkového technika (technikov) počas kompletizačných prác technológie a príprav na skúšky;
22. náklady spojené s prípadným prenájmom nehnuteľností potrebných na zriadenie Staveniska;
23. náklady spojené s požadovaným stiahnutím, uložením a vrátením ornice na Stavenisko;
24. náklady spojené s umožnením exkurzie žiakov stredných škôl so stavebným zameraním;
25. náklady spojené so zabezpečením praxe absolventa inžinierskeho štúdia vysokej školy so stavebným zameraním minimálne po dobu realizácie tohto Diela;
26. akékoľvek iné náklady, ktoré vzniknú dodávateľovi pri realizácii Diela podľa zmluvy.
	1. Dodávateľ vyhlasuje, potvrdzuje a zaručuje, že dodávateľom predložená cenová kalkulácia – cena Diela je úplná, maximálna a záväzná, a to s odkazom na uplatnenie čl. 3 bodu 3.7 a 3.8 tejto zmluvy, teda aj v prípade vzniku potreby takých činností, ktoré sú potrebné pre technické riešenie a uskutočnenie Diela ako celku. Dodávateľ v tejto súvislosti prehlasuje, že ním ponúknutá cena Diela bola tvorená tak, že zohľadnila všetky pravidlá pre tvorbu ceny podľa rozpočtu (oceneného Výkazu výmer), ktorý je úplný a záväzný. V prípade sporu sa má za to, že dodávateľ získal všetky informácie a v ponúknutej pevnej cene Diela ich zohľadnil. Dodávateľ sa nemôže dovolávať zvýšenia ceny najmä/nie výlučne z dôvodu, že mu neboli známe alebo poskytnuté všetky potrebné informácie a podklady a súhlasí s prevzatím úplnej zodpovednosti za riadne a včasné dokončenie Diela za ním ponúknutú cenu Diela, s výnimkou aplikácie Článku 7 tejto zmluvy. Zmluvné strany sa dohodli, že v prípade ak sa niektoré práce podľa Výkazu výmer nevykonajú alebo vykonajú v menšom rozsahu, dodávateľ tieto nevykonané práce nebude objednávateľovi fakturovať. Cena za Dielo je maximálna, pričom môže byť zvýšená/zmenená výlučne po predchádzajúcej písomnej dohode zmluvných strán za podmienok upravených v tejto zmluve.
	2. Zmluvné strany sa dohodli, že dodávateľ nie je bez predchádzajúceho písomného súhlasu objednávateľa oprávnený postúpiť akúkoľvek pohľadávku voči objednávateľovi na tretiu osobu. Zmluvné strany sa tiež dohodli, že dodávateľ nie je oprávnený jednostranne započítať akúkoľvek svoju pohľadávku voči pohľadávke objednávateľa.
	3. Zmluvné strany sa dohodli, že objednávateľ uhradí cenu Diela na základe faktúr, vystavených dodávateľom vždy po ukončení kalendárneho mesiaca na základe reálne vykonaných a objednávateľom prevzatých prác, pričom podkladom pre každú vystavenú faktúru budú súpisy vykonaných prác za príslušný kalendárny mesiac, potvrdené oboma zmluvnými stranami v súlade s bodom 5.6 tohto článku.
	4. Podmienky fakturácie:
27. dodávateľ je oprávnený fakturovať iba skutočne vykonané práce,
28. faktúra musí byť dokladovaná všetkými súpismi vykonaných prác, ktoré budú odsúhlasené oboma zmluvnými stranami priebežne počas doby realizácie Diela, a to vždy za každý kalendárny mesiac plnenia v súlade s týmto bodom zmluvy,
29. súpis vykonaných prác za príslušný kalendárny mesiac je dodávateľ povinný predkladať objednávateľovi najneskôr do 5.-teho dňa nasledujúceho kalendárneho mesiaca. K súpisu vykonaných prác za príslušný kalendárny mesiac bude vždy priložený zisťovací protokol. Objednávateľ sa musí do desiatich (10) pracovných dní odo dňa doručenia súpisu vykonaných prác vyjadriť k predloženému súpisu vykonaných prác (ďalej len *„Súpis vykonaných prác*“). Ak sa Objednávateľ v danej lehote k predloženému Súpisu vykonaných prác nevyjadrí, márnym uplynutím dohodnutej lehoty platí, že s jeho obsahom bez výhrad súhlasí (dohodnutá fikcia súhlasu),
30. v prípade ak objednávateľ preukáže, že sa z objektívnych príčin nemohol k Súpisu vykonaných prác vo vyššie uvedenej lehote vyjadriť, námietky, ktoré by mohol uplatniť voči Súpisu vykonaných prác mu zostávajú zachované,
31. všetky Súpisy vykonaných prác predložené dodávateľom, musia byť členené podľa položiek, množstva a zoznamu prác,
32. v prípade, že faktúra bude vystavená bez predloženia Súpisov vykonaných prác a/alebo vo výške nad rámec Súpisov vykonaných prác a/alebo nad rámec skutočného rozsahu vykonaných prác a/alebo v rozdielnej výške súm jednotkových položiek prác a dodávok ako uvedených vo Výkaze výmer, a to aj titulom neúmyselného konania/omylu v konaní dodávateľa, nie je faktúra spôsobilá na jej úhradu (vylúčenie omeškania s úhradou ceny Diela na strane objednávateľa) a v prípade opakovaného takéhoto konania na strane dodávateľa sa uvedené považuje za podstatné porušenie tejto zmluvy (opakovaným konaním sa rozumie konanie min. 2 a viackrát),
33. faktúra vrátane Súpisu vykonaných prác musí spĺňať všetky riadne náležitosti daňového dokladu a musí byť vystavená tak, aby bolo možné vykonať jej vecnú a finančnú kontrolu. Vo faktúre musia byť uvedené informácie súvisiace so spolufinancovaním Diela, ktoré objednávateľ oznámi dodávateľovi po uzatvorení zmluvy o poskytnutí NFP špecifikovanej v článku 1, bod 1.2 tejto zmluvy. Lehota splatnosti faktúry je šesťdesiat (60) kalendárnych dní odo dňa jej doručenia objednávateľovi,
34. dodávateľ je vlastníkom zabudovaných a faktúrovaných materiálov a tovarov (t.j. všetky faktúrované tovary a materiály sú zbavené práv tretích strán).

5.7 Dodávateľ predloží poslednú faktúru do pätnástich (15) kalendárnych dní odo dňa podpisu Preberacieho protokolu objednávateľom. Súčasťou faktúry bude aj záverečné zúčtovanie stavby Diela. Podmienkou zaplatenia faktúry je aj splnenie všetkých povinností dodávateľa vo veci predloženia predpísanej a dohodnutej dokladovej časti Diela.

* 1. Pre účely tohto článku zmluvy sa faktúra dodávateľa považuje za zaplatenú okamihom odpísania príslušnej (oprávnenej) peňažnej sumy z účtu objednávateľa v prospech dodávateľa.
	2. Dodávateľ je povinný s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom a prípadne objednávateľ je oprávnený požadovať od dodávateľa tiež preukázanie danej skutočnosti. V prípade ak dodávateľ nebude mať riadne zaplatené všetky svoje splatné záväzky voči svojím subdodávateľom a/alebo na požiadanie objednávateľa nevydá potvrdenie o danej skutočnosti a/alebo uvedenú skutočnosť nepreukáže, je objednávateľ oprávnený pozastaviť úhradu faktúry vystavenej dodávateľom, a to až do doby úhrady splatných záväzkov voči subdodávateľom zo strany dodávateľa, alebo je objednávateľ oprávnený postupovať podľa Článku 9, bodu 9.6 tejto zmluvy. Pozastavenie platby zo strany objednávateľa v súlade s týmto bodom zmluvy sa nepovažuje za porušenie zmluvy a objednávateľ sa nedostáva do akéhokoľvek omeškania.
	3. Z dôvodu zníženia administratívnej náročnosti sa zmluvné strany dohodli na elektronickej fakturácii, t.j. na vydaní a prijatí faktúr v elektronickom formáte (pričom e-faktúra musí byť exportovaná do formátu .pdf v účtovnom systéme dodávateľa, nie prostredníctvom reprografických zariadení, môže byť aj s elektronickým podpisom). Emailový kontakt objednávateľa pre účely fakturácie: podatelna@msunitra.sk, prípadne iný kontakt tvarozkova@msunitra.sk, ktorý bude dodávateľovi písomne oznámený počas platnosti tejto zmluvy, a to bez nutnosti dodatkovania tejto zmluvy.
	4. Pokiaľ dodávateľ, vzhľadom na používané technické a technologické prostriedky, nie je spôsobilý elektronickej fakturácie podľa tohto článku, je povinný zaslať faktúru vystavenú na objednávateľa na korešpondenčnú adresu: Mesto Nitra, Štefánikova trieda 60, 950 06 Nitra.
	5. Zmluvné strany sa dohodli na úprave zmluvnej ceny Diela (zvýšenie alebo zníženie) podľa koeficientu Pt Pt sa určí podľa vzorca:

$$Pt=0,40+0,1\*\left(\frac{HICPt}{HICPt0}\right)+0,2\*\left( \frac{Dt}{Dt0}\right)+0,3\*(\frac{CMIt}{CMIt0})$$

pričom:

**P𝒕** : koeficient zmeny za obdobie „𝒕“, pričom týmto obdobím je kvartál. Hodnota násobiteľa úpravy sa zaokrúhľuje matematicky na 3 desatinné miesta;

***t*** : ukončený kvartál (koncový) je rozhodujúce obdobie, za ktoré dodávateľ uplatňuje indexáciu;

𝒕𝟎 : referenčné obdobie, kvartál do ktorého spadá kalendárny deň, v ktorý uplynula lehota na predkladanie ponúk do súťaže na zhotovenie stavby;

𝟎**,4**𝟎 : pevný koeficient 40 %, ktorý reprezentuje časť ceny, ktorá nepodlieha indexácii;

𝟎**,1**𝟎 : koeficient 10 %, ktorý predstavuje časť ceny, ktorá podlieha indexácii a reprezentuje zmenu nákladov na pracovnú silu;

𝑯𝑰𝑪𝑷 : ukazovateľ Harmonizované indexy spotrebiteľských cien (priemer roka 2015=100) - kvartálne– Spotrebiteľské ceny úhrnom– (Harmonized indices of consumer prices) na Slovensku publikovaný Štatistickým úradom Slovenskej republiky na jeho internetovej stránke [www.statistics.sk](http://www.statistics.sk);

𝑯𝑰𝑪𝑷𝒕 : hodnota ukazovateľa Harmonizované indexy spotrebiteľských cien (priemer roka 2015=100) – mesačne [sp0017ms] – Spotrebiteľské ceny úhrnom prepočítaná za kvartál ako aritmetický priemer mesačných vykazovaných hodnôt v danom kvartáli v období „𝒕“;

𝑯𝑰𝑪𝑷𝒕𝟎 : hodnota ukazovateľa Harmonizované indexy spotrebiteľských cien (priemer roka 2015=100) – mesačne [sp0017ms] – Spotrebiteľské ceny úhrnom– prepočítaná za kvartál ako aritmetický priemer mesačných vykazovaných hodnôt v kvartáli, v ktorý uplynula lehota na predkladanie ponúk do súťaže na zhotovenie stavby);

𝟎**,2** : koeficient 20 %, ktorý predstavuje časť ceny, ktorá podlieha cenovej úprave a reprezentuje zmenu cien pohonných hmôt (motorovej nafty);

𝑫: ukazovateľ Priemerné ceny pohonných látok v SR (Motorová nafta) – mesačne; publikovaný Štatistickým úradom Slovenskej republiky na jeho internetovej stránke [www.statistics.sk](http://www.statistics.sk);

𝑫𝒕: hodnota ukazovateľa Priemerné ceny pohonných látok v SR (Motorová nafta) – mesačne – prepočítaná za kvartál ako aritmetický priemer mesačných cien v danom kvartáli v období „𝒕“;

𝑫𝒕𝟎: hodnota ukazovateľa Priemerné ceny pohonných látok v SR (Motorová nafta) – mesačne prepočítaná za kvartál ako aritmetický priemer mesačných cien v kvartáli, v ktorý uplynula lehota na predkladanie ponúk do súťaže na zhotovenie stavby;

𝟎**,3** : koeficient 30 %, ktorý predstavuje časť ceny, ktorá podlieha cenovej úprave a reprezentuje zmenu nákladov cien materiálov a výrobkov spotrebovávaných v stavebníctve SR;

𝑪𝑴𝑰 : ukazovateľ Indexy cien stavebných prác a materiálov v klasifikácií stavieb 241 Športové a rekreačné stavby (2015=100) – štvrťročne – Indexy stavebných prác a materiálov v klasifikácií stavieb 241 Športové a rekreačné stavby za štvrťrok, ktorý je publikovaný Štatistickým úradom Slovenskej republiky na jeho internetovej stránke [www.statistics.sk](http://www.statistics.sk);

𝑪𝑴𝑰𝒕 : hodnota ukazovateľa Indexy cien stavebných prác a materiálov v klasifikácií stavieb 241 Športové a rekreačné stavby (2015=100) – štvrťročne – Indexy stavebných materiálov (výrobné ceny) v období „𝒕“;

𝑪𝑴𝑰𝒕𝟎 : hodnota ukazovateľa Indexy cien stavebných prác a materiálov v klasifikácií stavieb 241 Športové a rekreačné stavby (2015=100) – štvrťročne – Indexy stavebných prác a materiálov v klasifikácií stavieb 241 Športové a rekreačné stavby v období „𝒕𝟎“;

* 1. Valorizáciu zmluvnej ceny diela možno uplatniť len v prípade, ak došlo k nárastu, resp. poklesu cien tovarov a materiálov o viac ako 5% v klasifikácií stavieb 241 Športové a rekreačné stavby na základe údajov Štatistického úradu SR za sledované obdobie. Sledovaným obdobím sa rozumie obdobie medzi „t“ a „t0“. V prípade, ak sa v jednom kvartáli uplatní valorizácia a v nasledujúcom kvartáli nedôjde k zmene cien tovarov a materiálov o viac ako 5% v klasifikácií stavieb 241 Športové a rekreačné stavby na základe údajov Štatistického úradu SR za sledované obdobie, potom platia jednotkové ceny výkazu výmer predloženého v ponuke dodávateľa. Dodávateľ má nárok na úpravu ceny diela jej zvýšením v dôsledku valorizácie len v prípade, ak nie je v omeškaní so zhotovením stavby podľa predloženého harmonogramu (t.j. ak nejde o omeškanie jednej alebo viacerých dielčích činností uvedených v harmonograme).
	2. Valorizácia sa uplatní na cenu Diela ako celok, t.j. valorizácia sa bude týkať tak cien materiálov a výrobkov, ako aj cien prác. Za splnenia podmienky uvedenej v bode 5.13 tohto článku sa prvá valorizácia sa uplatní v kvartáli nasledujúcom po kvartáli, v ktorom došlo k uzatvoreniu zmluvy. Valorizácia sa uplatní tak, že jednotkové ceny uvedené v ocenenom výkaz výmer, ktorý bol súčasťou dodávateľom predloženej ponuky sa vynásobia koeficientom Pt. Za týmto účelom dodávateľ predloží najneskôr do 5 pracovných dní po zverejnení posledného indexu potrebného k určeniu Pt aktualizovanú Prílohu č. 1 Zmluvy kontaktnej osobe Objednávateľa spolu s návrhom dodatku, ktorým zmluvné strany akceptujú aktualizovanú zmluvnú cenu. Objednávateľom určená osoba skontroluje uplatnenie valorizácie a návrh dodatku a v prípade zistenia nezrovnalostí vráti dodávateľovi predloženú aktualizovanú Prílohu č. 1 Zmluvy a/alebo návrh dodatku na opravenie spolu s popisom zistených nezrovnalostí. Dodávateľ bude mať v takomto prípade 5 pracovných dní na opravenie Prílohy č. 1 Zmluvy.
	3. Dodávateľ je oprávnený fakturovať podľa aktualizovanej Prílohy č. 1 Zmluvy, ktorá slúži ako podklad na fakturovanie s uvedenými východiskovými cenami za jednotlivé položky podľa reálneho plnenia, za práce zrealizované / stavebným dozorom odsúhlasené od 1. dňa mesiaca nasledujúceho kvartálu, v ktorom došlo k uplatneniu valorizácie (t.j. ak sa zmluvná cena valorizovala vo 4. kvartáli, dodávateľ bude podľa aktualizovaných cien fakturovať práce zrealizované od 1.1. nasledujúceho roka). Posledná valorizácia bude tá, ktorou sa upravia jednotkové ceny výkazu výmer, ktoré bude dodávateľ fakturovať za práce zrealizované v poslednom kvartáli podľa schváleného Časového harmonogramu.
	4. Zmluvné strany sa dohodli, že valorizácia zmluvnej ceny diela oproti pôvodne dohodnutej cene za dielo predstavuje zmenu zmluvy v súlade s ustanovením § 18 ods. 1 písm. a) Zákona o verejnom obstarávaní. Dodávateľ berie na vedomie, že dodatok, ktorým sa bude aktualizovať zmluvná cena Diela, je predmetom kontroly Poskytovateľa.
	5. Zmluvné strany sa výslovne dohodli, že náklady na presuny suti (odvoz na skládku a poplatok za skládku) uvedené v príslušných položkách oceneného Výkazu výmer ktorý určuje predpokladané množstvo, Objednávateľ uhradí Dodávateľovi v hodnote skutočne preukázaných výdavkov určených ako súčin skutočného množstva odpadu, odvezeného a uloženého na skládku, preukázaného vážnymi lístkami z Dodávateľom určenej skládky / zariadenia na zhodnocovanie odpadov a jednotkovej ceny príslušnej položky uvedenej v ocenenom Výkaze výmer (Príloha č. 1 zmluvy). Takáto úprava celkovej ceny príslušných položiek (spôsobená úpravou skutočne odvezeného a zlikvidovaného / zhodnoteného množstva suti / odpadu) sa považuje za zmenu zmluvy podľa § 18 ods. 1 písm. a) zákona o verejnom obstarávaní.

**Článok 6**

**Bankové záruky/Zábezpeka**

* 1. Dodávateľ je povinný najneskôr ku dňu uzatvorenia (podpisu) zmluvy odovzdať objednávateľovi „Bankovú záruku za riadne vykonanie Diela“ vo forme originálnej listiny na zabezpečenie riadneho plnenia/splnenia Diela, a to pre prípad, že dodávateľ nebude plniť svoje povinnosti podľa tejto zmluvy a objednávateľovi voči nemu vznikne nárok a/alebo pohľadávka (ďalej v tomto bode len „*výkonová* *banková záruka*“). Banková záruka bude dodávateľom vystavená v prospech objednávateľa „bez výhrad“, bude vystavená bankou podľa zákona č. 483/2001 Z.z. o bankách a o zmene a doplnení niektorých zákonov v  znení neskorších predpisov, bude obsahovať záväzok, že v lehote 15 dní po doručení písomnej žiadosti objednávateľa na zaplatenie, zaplatí banka akúkoľvek sumu až do výšky 8% z ceny Diela bez DPH, ak nárok na jej vyplatenie vznikol v súvislosti s realizáciou Diela v období od okamihu prevzatia Staveniska až do uplynutia štyroch (4) mesiacov od podpisu Preberacieho protokolu. Objednávateľ je oprávnený použiť bankovú záruku alebo jej časť v prípade, ak dodávateľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane peňažných záväzkov voči svojim subdodávateľom, zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality Diela, termínu riadneho dokončenia Diela a/alebo nedodržanie termínu na odstránenie zistených nedorobkov a vád Diela v čase jeho plnenia zo strany dodávateľa, po zdokladovaní ich preukázateľnosti a vopred písomnom upozornení dodávateľa, ktorý si svoj záväzok nesplní ani v primeranej lehote na nápravu. V prípade riadneho ukončenia zmluvy sa banková záruka vráti dodávateľovi do 30 dní po odovzdaní a prevzatí ukončeného Diela a predložení čestného prehlásenia dodávateľa, že všetky jeho splatné peňažné záväzky voči všetkým jeho subdodávateľom sú uhradené v plnom rozsahu, nie však neskôr ako uplynutím stodvadsiatich (120) dní po odovzdaní a prevzatí ukončeného Diela.

6.1.1 Namiesto odovzdania výkonovej bankovej záruky je dodávateľ oprávnený najneskôr ku dňu uzatvorenia (podpisu) zmluvy zložiť bezhotovostným vkladom na bankový účet objednávateľa, č. účtu: SK1309000000005177116749 zábezpeku vo výške 8% z ceny Diela bez DPH a to pre prípad, že dodávateľ nebude plniť svoje povinnosti podľa tejto zmluvy a objednávateľovi vznikne voči nemu nárok a/alebo pohľadávka (ďalej len „*výkonová zábezpeka*“). Objednávateľ je oprávnený použiť výkonovú zábezpeku alebo jej časť v prípade, ak dodávateľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane peňažných záväzkov voči svojim subdodávateľom, zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality Diela, termínu riadneho dokončenia Diela a/alebo nedodržanie termínu na odstránenie zistených nedorobkov a vád Diela v čase jeho plnenia zo strany dodávateľa, po zdokladovaní ich preukázateľnosti a vopred písomnom upozornení dodávateľa, ktorý si svoj záväzok nesplní ani v primeranej lehote na nápravu. V prípade riadneho ukončenia zmluvy sa výkonová zábezpeka v sume, v akej nebola použitá na krytie peňažných záväzkov objednávateľa voči dodávateľovi v zmysle tohto bodu vráti dodávateľovi do 30 dní po odovzdaní a prevzatí ukončeného Diela a predložení čestného prehlásenia dodávateľa, že všetky jeho splatné peňažné záväzky voči všetkým jeho subdodávateľom sú uhradené v plnom rozsahu, nie však neskôr ako uplynutím stodvadsiatich (120) dní po odovzdaní a prevzatí ukončeného Diela.

* 1. Dodávateľ je povinný najneskôr ku dňu podpísania Preberacieho protokolu odovzdať objednávateľovi záručnú listinu – doklad preukazujúci poskytnutie garančnej bankovej záruky vo forme originálnej listiny, obsahom ktorej bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči dodávateľovi z titulu zodpovednosti dodávateľa za vady Diela podľa tejto zmluvy alebo v súvislosti s ňou a to vo výške 3% z ceny Diela (bez DPH); plnenie banky z uvedenej bankovej záruky môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra objednávateľa sa nepovažujú za podmienenie plnenia banky z garančnej bankovej záruky) (ďalej len “*garančná banková záruka*“). O uplatnení si nároku na plnenie z garančnej bankovej záruky voči banke objednávateľ dodávateľa bezodkladne informuje.
	2. Garančná banková záruka vo výške 3% z ceny Diela bez DPH musí trvať po celú záručnú dobu podľa Článku 12, bodu 12.3 tejto zmluvy (60 mesiacov) a nesmie byť po uvedenú dobu odvolateľná.
	3. Dodávateľ je povinný zabezpečiť, aby banka predĺžila platnosť garančnej bankovej záruky v prípade predĺženia záručnej doby, spôsobeného  neplnením záväzkov dodávateľa  voči objednávateľovi vyplývajúcich zo zmluvy a to na celú dobu trvania predĺženej záručnej doby.
	4. Dodávateľ je oprávnený do pätnástich (15) dní po uplynutí:
		1. prvého roku záručnej doby nahradiť pôvodne predloženú garančnú bankovú záruku novou garančnou bankovou zárukou a to vo výške 2,5% z ceny Diela bez DPH pri splnení všetkých náležitostí v zmysle bodov 6.2 a 6.3 tohto Článku a objednávateľ sa zaväzuje takúto predloženú garančnú bankovú záruku prijať;
		2. druhého roku záručnej doby nahradiť garančnú bankovú záruku podľa bodu 6.5.1 novou garančnou bankovou zárukou a to vo výške 2% z ceny Diela bez DPH pri splnení všetkých náležitostí v zmysle bodov 6.2 a 6.3 tohto Článku a objednávateľ sa zaväzuje takúto predloženú garančnú bankovú záruku prijať;
		3. tretieho roku záručnej doby nahradiť garančnú bankovú záruku podľa bodu 6.5.2 novou garančnou bankovou zárukou a to vo výške 1,5% z ceny Diela bez DPH pri splnení všetkých náležitostí v zmysle bodov 6.2 a 6.3 tohto Článku a objednávateľ sa zaväzuje takúto predloženú garančnú bankovú záruku prijať;
		4. štvrtého roku záručnej doby nahradiť garančnú bankovú záruku podľa bodu 6.5.3 novou garančnou bankovou zárukou a to vo výške 1% z ceny Diela bez DPH pri splnení všetkých náležitostí v zmysle bodov 6.2 a 6.3 tohto Článku a objednávateľ sa zaväzuje takúto predloženú garančnú bankovú záruku prijať.
	5. Možnosť zníženia výšky garančnej bankovej záruky podľa bodu 6.5 tejto zmluvy je dodávateľ oprávnený uplatniť len v prípade, ak si v prvom roku trvania záručnej doby objednávateľ neuplatnil právo na plnenie z bankovej záruky.
	6. V prípade, ak si objednávateľ počnúc druhým rokom trvania záručnej doby uplatní právo na plnenie z bankovej záruky, ďalšie zníženie garančnej bankovej záruky už nie je možné a výška garančnej bankovej záruky ostane až do doby ukončenia záručnej doby vo výške, ktorá bola v čase uplatnenia plnenia z garančnej bankovej záruky v zmysle tohto bodu.
	7. Namiesto odovzdania garančnej bankovej záruky je dodávateľ oprávnený najneskôr ku dňu podpísania Preberacieho protokolu zložiť bezhotovostným vkladom na bankový účet objednávateľa, č. účtu: SK1309000000005177116749 zábezpeku vo výške 3% z ceny Diela bez DPH, z ktorej bude objednávateľ oprávnený uspokojiť akejkoľvek svoje splatné peňažné pohľadávky voči dodávateľovi z titulu zodpovednosti dodávateľa za vady Diela podľa tejto zmluvy alebo v súvislosti s ňou (ďalej len „garančná zábezpeka“). Objednávateľ je oprávnený zadržať garančnú zábezpeku počas plynutia záručnej doby v zmysle Článku 12, bodu 12.3 zmluvy. V prípade využitia garančnej zábezpeky alebo jej časti objednávateľom, bude dodávateľ bez zbytočného odkladu povinný doplniť ju do plnej výšky, t.j. 3 % z ceny Diela bez DPH, a to najneskôr do 15 dní od doručenia výzvy objednávateľa na jej doplnenie. Garančnú zábezpeku v sume, v akej nebola použitá na krytie peňažných záväzkov dodávateľa voči objednávateľovi, objednávateľ vráti dodávateľovi do 15 dní odo dňa uplynutia záručnej doby. V prípade predĺženia záručnej doby, spôsobeného neplnením záväzkov dodávateľa voči objednávateľovi vyplývajúcich zo zmluvy, vráti objednávateľ dodávateľovi garančnú zábezpeku do 15 dní odo dňa uplynutia predĺženej záručnej doby.
	8. Dodávateľ je oprávnený do pätnástich (15) dní po uplynutí prvého roku záručnej doby požiadať objednávateľa o vrátenie sumy rovnajúcej sa 0,5 % z ceny Diela bez DPH z pôvodne zloženej garančnej zábezpeky a následne vždy do pätnástich (15) dní po uplynutí každého ďalšieho roku trvania záručnej doby je dodávateľ oprávnený požiadať objednávateľa o vrátenie sumy rovnajúcej sa 0,5 % z ceny Diela bez DPH.
	9. Dodávateľ je oprávnený uplatniť postup upravený v bode 6.9 tohto Článku len v prípade, ak v prvom roku trvania záručnej doby nedôjde k čerpaniu zloženej garančnej zábezpeky.
	10. V prípade, ak si objednávateľ počnúc druhým rokom trvania záručnej doby uplatnil právo na čerpanie garančnej zábezpeky, ďalšie zníženie garančnej zábezpeky už objednávateľ nevykoná a výška garančnej zábezpeky ostane až do doby ukončenia záručnej doby vo výške, ktorá bola v čase uplatnenia si plnenia z garančnej zábezpeky v zmysle tohto bodu.

**Článok 7**

**Naviac práce**

7.1 Naviac práce predstavujú práce nad rámec dojednaný v zmluve, pričom pre vylúčenie pochybností sa má za to, že naviac práce sú výlučne práce neobsiahnuté v Projektovej dokumentácii a/alebo vo Výkaze výmer, pričom prednosť pri identifikovaní Naviac prác ma výkresová časť Projektovej dokumentácie pred Výkazom výmer. Zistené a identifikované Naviac práce, ktoré sa nenachádzajú vo výkresovej časti Projektovej dokumentácii a/alebo vo Výkaze výmer, budú fakturované osobitne po ich predchádzajúcom vecnom, cenovom a termínovom odsúhlasení zmluvnými stranami.

* 1. Naviac práce je možné vykonávať iba na základe postupov vyplývajúcich zo všeobecne záväzných právnych predpisov, a to najmä/nie výlučne Zákona o verejnom obstarávaní a súčasne tak na základe predchádzajúceho písomného súhlasu objednávateľa, ktorý bude vydaný na základe predloženej písomnej ponuky dodávateľa a posúdenia návrhu na zmenu rozsahu plnenia Zmluvy o dielo *(Príloha č. 5 Zmluvy)*. Súčasťou ponuky dodávateľa na vykonanie Naviac prác obsahujúcej ocenenia zistených a identifikovaných Naviac prác dotknutým rozpočtovým stavebným softvérom použitým dodávateľom a ekonomickým postupom aplikovaným dodávateľom pri vyplnení Výkazu výmer podľa tejto zmluvy musí byť aj uvedenie všetkých skutočností, ktoré by v súvislosti s realizáciou Naviac prác mohli ovplyvniť priebeh výstavby a vyvolať prípadné ďalšie naviac náklady, vrátane prípadného vyčíslenia úspor iných prác a výkonov, ktoré by realizácia Naviac prác mohla vyvolať alebo priamo, prípadne nepriamo ovplyvniť. Všetky Naviac práce budú evidované v stavebnom denníku s vyznačením, že sa jedná o Naviac práce. Súhlas objednávateľa s vykonávaním Naviac prác podľa tohto článku zmluvy môže byť vyjadrený (i) schválením naviac prác v Návrhu na zmenu rozsahu plnenia Zmluvy o dielo *(Príloha č. 5 Zmluvy)* a (i) uzatvorením Dodatku k zmluve. Bez niektorej z vyššie uvedených foriem akceptácie zo strany objednávateľa nie je dodávateľ oprávnený Naviac práce vykonať. Potreba Naviac Prác musí byť v deň ich zistenia oznámená stavebnému dozoru.
	2. Osobitná faktúra za vykonané Naviac práce bude podľa rozsahu vykonaných prác vystavená po prevzatí Naviac prác stavebným dozorom a objednávateľ je povinný takto vystavenú faktúru dodávateľovi uhradiť v súlade s podmienkami fakturácie dohodnutými v zmluve, pokiaľ sa zmluvné strany nedohodnú inak.
	3. Na Naviac práce po ich schválení uzavrú zmluvné strany dodatok k zmluve podľa aktuálne platných pravidiel uvedených v Zákone o verejnom obstarávaní. V prípade, ak Naviac práce požadované objednávateľom majú zásadný vplyv na termíny uvedené v Časovom harmonograme, pričom zásadným vplyvom sa rozumie potreba na ich zrealizovanie viac ako päť (5) pracovných dní, zmluvné strany pristúpia k posunutiu termínu ukončenia Diela o počet dní potrebných na zrealizovanie vzniknutých Naviac prác.

**Článok 8**

**Osobitné/odborné podmienky realizácie Diela a podmienky odbornej spôsobilosti**

* 1. Dodávateľ je povinný zabezpečiť Stavenisko tak, aby počas výkonu prác a tiež v období pracovného pokoja, na stavbe nedošlo k poškodeniu života, zdravia a majetku objednávateľa a tretích osôb. Všetky práce na Stavenisku je dodávateľ povinný realizovať tak, aby nedošlo k ohrozeniu života a zdravia voľne žijúcich zvierat v parku (najmä vysokej zveri). Dodávateľ nesmie svojou činnosťou poškodiť alebo zničiť žiadne časti už existujúcich konštrukcií alebo zariadení a vybavenia, ktoré sa nachádzajú v priestoroch objednávateľa; v prípade ich zničenia alebo poškodenia je dodávateľ povinný uviesť ich bez zbytočného odkladu a na vlastné náklady do pôvodného stavu pred poškodením. Z dôvodu výkonu prác aj počas prevádzky priľahlého objektu „Biskupský hostinec“ , dodávateľ je povinný po celú dobu realizácie Diela prijať a vykonať potrebné opatrenia na zabezpečenie bezpečnosti návštevníkov tohto objektu a bezpečného prístupu k tomuto objektu po priľahlej komunikácií, ktorá nie je súčasťou Diela.
	2. Zmluvné strany sa zaviazali, že budú vzájomne spolupracovať a poskytnú si vzájomnú súčinnosť pri riešení konkrétnych technických otázok a problémov, ktoré vzniknú počas realizácie Diela, najmä vzhľadom na ich možný vplyv na výšku ceny Diela.
	3. Objednávateľ je oprávnený nechať sa zastupovať technickým dozorom, konzultantskou spoločnosťou alebo generálnym projektantom. Rozsah práv a povinností každého zástupcu objednávateľa bude presne vymedzený v písomnom plnomocenstve.
	4. Dodávateľ sa zaväzuje určiť v súlade so zmluvou osobu stavbyvedúceho, ktorou je ..............................................................., a jeho zástupcu (v prípade, ak je to relevantné). Stavbyvedúci a jeho zástupca musia byť bezúhonní a musia svojimi odbornými a profesionálnymi znalosťami a praxou v obore zaručovať riadne a včasné splnenie povinností dodávateľa. Stavbyvedúci je povinný byť nepretržite prítomný na Stavenisku počas celej doby výkonu prác (realizácie Diela). V prípade neprítomnosti stavbyvedúceho musí byť na Stavenisku prítomný zástupca stavbyvedúceho. Dodávateľ sa zaväzuje v prípade neplnenia povinností stavbyvedúceho na základe odôvodneného písomného oznámenia objednávateľa nahradiť ho bezodkladne inou osobou. Dodávateľ pre účel preukázania požadovaných znalostí stavbyvedúceho a jeho zástupcu predloží poverenej osobe objednávateľa (kontaktné osoby alebo stavebný dozor v zmysle Prílohy č. 4 tejto zmluvy) najneskôr ku dňu prevzatia Staveniska v prípade stavbyvedúceho a najneskôr ku dňu nástupu na Stavenisko v prípade zástupcu, a to v súlade s požiadavkami na osobu stavbyvedúceho uvedenými v čl. 1 bod 1.1 zmluvy:
1. identifikačné údaje osoby s odbornou spôsobilosťou na výkon činnosti stavbyvedúceho a jeho zástupcu pre odborné zameranie/kategóriu: pozemné stavby;
2. fotokópiu dokladov odbornej spôsobilosti stavbyvedúceho a jeho zástupcu – osvedčenia s odborným zameraním pozemné stavby alebo ekvivalent podľa zákona č. 138/1992 Zb. o autorizovaných architektoch a autorizovaných stavebných inžinieroch v  znení neskorších predpisov;
3. doklady preukazujúce prax v obore osoby stavbyvedúceho a jeho zástupcu v rozsahu dokladov preukazujúcich splnenie podmienky účasti podľa § 34 ods. 1 písm. g) zákona č. 343/2015 Z.z. o verejnom obstarávaní v znení neskorších predpisov dodávateľ u stavbyvedúceho a jeho zástupcu preukáže životopisom;
4. vyhlásenie stavbyvedúceho, že bude k dispozícii dodávateľovi na plnenie predmetu zákazky, a to po celú dobu realizácie Diela.

V prípade, ak objednávateľ organizuje koordinačné porady a kontrolné dni, je dodávateľ povinný sa týchto zúčastniť, a to prostredníctvom stavbyvedúceho, prípadne ďalších splnomocnených zástupcov dodávateľa, pričom môžu byť prizvaní aj zástupcovia subdodávateľov alebo aj iné relevantné osoby. Miesto a termín konania koordinačných porád a kontrolných dní je objednávateľ povinný oznámiť dodávateľovi písomne, najmenej dva (2) pracovné dni vopred, pokiaľ sa zmluvné strany nedohodnú inak.

8.5 Dodávateľ je povinný oznámiť objednávateľovi osobu zástupcu stavbyvedúceho bezodkladne po tom, čo sa dozvedel o potrebe zastúpiť stavbyvedúceho na Stavenisku, najneskôr však v deň nástupu na Stavenisko, a zároveň predložiť poverenej osobe objednávateľa (kontaktná osoba alebo stavebný dozor) overené fotokópie dokladov preukazujúcich jeho odborné a profesionálne znalosti a dĺžku praxe v zmysle odsekov (i) až (iv) bodu 8.4 tohto Článku zmluvy.

 Objednávateľ k dátumu podpisu tejto zmluvy doplní meno a kontaktné údaje kontaktnej osoby a osoby vykonávajúcej stavebný dozor objednávateľa a odborný dohľad – profesia krajinný architekt do Prílohy č. 4, ktorá tvorí nedeliteľnú súčasť tejto zmluvy.

8.6 Do stavebného denníka sa zapisujú všetky rozhodujúce skutočnosti týkajúce sa realizácie Diela najmä/nie výlučne uvedené denné skutočnosti: dátum a čas začatia stavebných prác, počet zamestnancov dodávateľa vrátane ich kvalifikácie nasadených na každej dennej pracovnej zmene, zoznam strojového vybavenia použitého na každej dennej pracovnej zmene, výkaz výmer prác a dodávok, ktoré sa majú vykonať a zrealizovať počas každej pracovnej zmeny, na záver pracovnej zmeny/zmien sa uvedie rozsah vykonaných a ich finančné vyjadrenie, pričom v prípade realizácie prác prostredníctvom subdodávateľa pre každé príslušné plnenie sa okrem uvedených skutočností zapíše aj obchodné meno a IČO každej osoby subdodávateľa realizujúceho príslušné práce na Stavenisku v príslušnej pracovnej zmene, pričom pre vylúčenie pochybností pri aplikácii ustanovenia tohto bodu sa oprávneným subdodávateľom rozumie výlučne osoba definovaná v Článku 2, bode 2.2 odsek (v) tejto zmluvy. Zástupca dodávateľa umožní prístup technickému dozoru objednávateľa k denným záznamom v stavebnom denníku na posúdenie a vyjadrenie zástupcovi objednávateľa najneskôr nasledujúci pracovný deň ráno, pričom v prípade zaznamenania udalosti vyžadujúcej okamžité riešenie je zástupca dodávateľa povinný bezodkladne oboznámiť aj technický dozor objednávateľa na Stavenisku. Zástupca objednávateľa je povinný najneskôr do troch (3) pracovných dní odo dňa vykonania záznamu v stavebnom denníku poznačiť v ňom svoj súhlas, prípadne nesúhlas, s obsahom predloženého denného záznamu a to aj s uvedením dôvodu nesúhlasu. Stavebný denník sa bude viesť do doby prevzatia Diela objednávateľom a v prípade zistenia vád alebo nedorobkov až do ich riadneho odstránenia zo strany dodávateľa. Stavebný denník musí byť na stavbe Diela trvalo prístupný objednávateľovi a/alebo zástupcovi objednávateľa. Zápisy do stavebného denníka budú oprávnené vykonávať nasledovné osoby, a to najmä:

1. Stavbyvedúci dodávateľa;
2. Technický a stavebný dozor objednávateľa a jeho poverený zástupca;
3. Projektant;
4. Geodet a kartograf Diela;
5. Štatutárne orgány oboch zmluvných strán;
6. Zástupcovia oprávnených osôb;
7. Zástupcovia príslušných orgánov štátneho dozoru a štátneho stavebného dohľadu.
	1. Dodávateľ je povinný vopred písomne vyzvať objednávateľa na vykonanie kontroly prác, ktoré v ďalšom pracovnom postupe budú zakryté alebo sa stanú neprístupnými. Výzva musí byť doručená objednávateľovi najneskôr dva (2) pracovné dni vopred. Ak si dodávateľ túto svoju povinnosť nesplní, je povinný na žiadosť objednávateľa tieto práce odkryť a zakryť na svoje náklady. Ak sa osoba poverená objednávateľom v stanovenej lehote nedostaví na vykonanie kontroly prác, ktoré v ďalšom pracovnom postupe budú zakryté alebo sa stanú neprístupnými, prípadné následné odkrytie a zakrytie prác bude vykonané na náklady objednávateľa.
	2. Dodávateľ je povinný chrániť Dielo a stavbu, v ktorej sa Stavenisko nachádza počas jeho realizácie a zabezpečiť hotové časti Diela ochrannými prostriedkami tak, aby nedošlo k ich zničeniu, poškodeniu alebo znehodnoteniu do doby odovzdania Diela objednávateľovi. Nebezpečenstvo vzniku škody na Diele prejde na objednávateľa dňom prevzatia Diela na základe podpísaného Preberacieho protokolu.
	3. Dodávateľ je povinný zdokumentovať navrhované materiály a výrobky na vzorkách a predložiť v dostatočnom časovom predstihu v zmysle technologických postupov, dodávky a dohodnutého Časového harmonogramu na odsúhlasenie dielenskú a montážnu dokumentáciu vybraných častí dodávok. Dodávateľ predloží dokumenty a podklady na schválenie najneskôr sedem (7) pracovných dní pred ich zabudovaním. Dodávateľ nie je oprávnený pri realizácii Diela použiť náhradné materiály a výrobky oproti predpokladaným v Projektovej dokumentácii bez predchádzajúceho písomného súhlasu objednávateľa alebo oprávnenej osoby objednávateľa. V prípade, ak dodávateľ použije materiály a výrobky bez ich predchádzajúceho predloženia objednávateľovi na schválenie, je povinný ich bez zbytočného odkladu demontovať/odstrániť a nahradiť objednávateľom schválenými materiálmi a výrobkami na vlastné náklady.
	4. Objednávateľ môže požiadať dodávateľa, aby bezodkladne, najneskôr do dvoch (2) pracovných dní, odvolal z práce na Diele akúkoľvek osobu pracujúcu pre dodávateľa alebo jeho subdodávateľa, ktorá podľa odborne ustáleného názoru/stanoviska objednávateľa zneužíva svoju funkciu alebo je nespôsobilá alebo je nedbalá pri riadnom plnení svojich povinností, alebo ktorej prítomnosť na Stavenisku je považovaná objednávateľom za nežiaducu, a tejto osobe nebude bez súhlasu objednávateľa umožnený prístup na Stavenisko. Osoba takto odvolaná z práce na Diele bude dodávateľom bez zbytočného odkladu, najneskôr do troch (3) pracovných dní, nahradená inou osobou na náklady dodávateľa.
	5. Objednávateľ alebo oprávnená osoba objednávateľa môže kedykoľvek vyzvať dodávateľa, aby bezodkladne, najneskôr do dvoch (2) pracovných dní, odvolal zo Staveniska svojho subdodávateľa, ktorý podľa odborne ustáleného názoru/stanoviska objednávateľa (doloženého stanoviskom Projektanta a/alebo stavebného dozoru a/alebo technického dozoru a/alebo znalcom v danom obore a pod., v prípade potreby kombináciou oprávnených osôb) nevykonáva svoju prácu kvalitne, v súlade so stavebnotechnickou dokumentáciou k Dielu, v zmysle príslušných platných všeobecne záväzných právnych predpisov a/alebo technických noriem a/alebo v súlade s pokynmi objednávateľa. Dodávateľ je v takom prípade povinný takéhoto subdodávateľa bezodkladne, najneskôr do dvoch (2) pracovných dní odvolať zo Staveniska. Odvolaný subdodávateľ bude dodávateľom v prípade, že plnenie nevykoná sám dodávateľ bez zbytočného odkladu, najneskôr do desiatich (10) pracovných dní nahradený iným subdodávateľom na náklady dodávateľa. Odvolaním subdodávateľa zo Staveniska podľa tohto bodu nebudú zmenené termíny dokončenia Diela ani dohodnutá cena Diela.
	6. Objednávateľ môže preniesť ktorúkoľvek zo svojich povinností a právomoci na tretiu osobu a môže toto delegovanie kedykoľvek zrušiť. Toto delegovanie alebo zrušenie delegovania bude vykonané v písomnej forme a voči dodávateľovi nadobudne účinnosť po doručení dodávateľovi. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s delegovaním má rovnaký účinok, ako by ho uskutočnil objednávateľ sám.
	7. Dodávateľ v plnom rozsahu zodpovedá za dodržiavanie právnych predpisov vzťahujúcich sa na bezpečnosť a ochranu zdravia pri práci a ochranu životného prostredia u svojich pracovníkov / iných osôb vykonávajúcich svoju činnosť pre dodávateľa / u pracovníkov svojich subdodávateľov / iných osôb vykonávajúcich svoju činnosť pre subdodávateľov Dodávateľa na Stavenisku a je povinný vykázať zo Staveniska osoby, ktoré odmietajú tieto podmienky dodržiavať alebo ich porušujú. Zároveň zabezpečí, aby všetci jeho pracovníci a pracovníci jeho subdodávateľov absolvovali právnymi predpismi ustanovené školenia alebo mali príslušné platné atesty a osvedčenia. Dodávateľ je povinný zabezpečiť svojim pracovníkom príslušné osobné pracovné pomôcky. Dodávateľ bude v prípade nehody, pracovného úrazu alebo inej podobnej udalosti postupovať v súlade so všeobecne záväznými právnymi predpismi. Zároveň okamžite upovedomí objednávateľa, resp. oprávnenú osobu objednávateľa, na Stavenisku najmä o (i) pracovných úrazoch, (ii) škodách na vybavení a strojoch na stavbe a Stavenisku, (iii) škodách na životnom prostredí a (iv) požiaroch.
	8. Dodávateľ sa zaväzuje, že u fyzických osôb prostredníctvom ktorých plní predmet tejto zmluvy neporuší zákaz nelegálneho zamestnávania podľa zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon o nelegálnom zamestnávaní“). Za účelom kontroly dodržiavania tohto záväzku je objednávateľ oprávnený vyžiadať si od dodávateľa v nevyhnutnom rozsahu doklady a informácie, prostredníctvom ktorých mu dodávateľ dodáva prácu alebo poskytuje služby, ktoré sú potrebné na to, aby objednávateľ mohol skontrolovať, či dodávateľ neporušuje zákaz nelegálneho zamestnávania. Tieto doklady a informácie je dodávateľ povinný objednávateľovi poskytnúť bezodkladne, najneskôr do 3 pracovných dní od ich vyžiadania.
	9. Dodávateľ zodpovedá za všetky pokuty a sankcie uložené objednávateľovi z dôvodu, že dodávateľ porušil zákaz nelegálneho zamestnávania alebo neposkytol objednávateľovi potrebnú súčinnosť podľa zákona o nelegálnom zamestnávaní.
	10. Dodávateľ podpisom tejto zmluvy výslovne prehlasuje, že súhlasí s tým, že objednávateľovi nahradí škodu, ktorá bola spôsobená objednávateľovi porušením právnych povinností podľa zákona o nelegálnom zamestnávaní zo strany dodávateľa. Uložené pokuty, iné sankcie a spôsobenú škodu, ktoré objednávateľovi vznikli z vyššie uvedených dôvodov, dodávateľ uhradí objednávateľovi do pätnástich (15) dní odo dňa doručenia písomnej výzvy zo strany objednávateľa.
	11. Objednávateľ, oprávnená osoba objednávateľa, resp. technický dozor objednávateľa je oprávnený dať pracovníkom dodávateľa / iným osobám vykonávajúcim svoju činnosť pre dodávateľa príkaz prerušiť práce, ak zodpovedný pracovník / iná osoba vykonávajúca svoju činnosť pre dodávateľa nie je dosiahnuteľná, alebo ak je ohrozená bezpečnosť vykonávaného Diela, život alebo zdravie osôb nachádzajúcich sa na Stavenisku, alebo ak hrozia iné vážne škody.
	12. Pre účely tohto ustanovenia sa rozumie:
8. „Nedostatkom“ odchýlka v kvalite, rozsahu alebo parametroch Diela alebo jeho časti, stanovených stavebno-technickou dokumentáciou, prípadne technickými normami požadovanými pre danú časť plnenia Diela,
9. „Chybou“ nevhodná povaha vecí plynúca zo stavebno-technickej dokumentácie alebo pokynov prevzatých alebo daných k vykonaniu Diela, ak dodávateľ mohol túto nevhodnosť zistiť pri vynaložení odbornej starostlivosti (najmä zistená Chyba v Projektovej dokumentácii).

Dodávateľ je povinný bez zbytočného odkladu, najneskôr však do troch (3) pracovných dní odo dňa, v ktorý Dodávateľ nadobudol vedomosť o skutočnosti (Nedostatku), písomne informovať objednávateľa o vzniku akejkoľvek skutočnosti (Nedostatku), ktorá bráni alebo sťažuje realizáciu Diela, a ktorá by mohla mať vplyv na termíny Časového harmonogramu, prípadne na čiastkové termíny vykonania Diela vzájomne dohodnuté v súlade so zmluvou. Dodávateľ je tiež povinný bez zbytočného odkladu, najneskôr však do troch (3) pracovných dní, odo dňa, v ktorý Dodávateľ nadobudol vedomosť o chybe Projektovej dokumentácie a/alebo ostatných podkladov pre realizáciu Diela upozorniť objednávateľa na chyby Projektovej dokumentácie a ostatných podkladov pre realizáciu Diela najneskôr do času, kedy má dôjsť k realizácii časti Diela, ktorej sa chybná a/alebo nepresná Projektová dokumentácia a/alebo iný podklad k zhotoveniu týka, takéto Chyby odstrániť pre potreby riadneho a včasného vykonanie Diela (Chyba). Dodávateľ v tejto súvislosti je oprávnený prerušiť výkon prác výlučne v časti Diela dotknutej Nedostatkom/Chybou, dodávateľ ale nie je oprávnený na zastavenie prác v častiach Diela nedotknutých Nedostatkom/Chybou a/alebo na celkové zastavenie prác na Diele, ktoré bude objednávateľom považované za podstatné porušenie zmluvy, pričom v častiach Diela nedotknutých Nedostatkom/Chybou je Dodávateľ povinný vykonávať práce podľa Časového harmonogramu. V prípade dokazovania oprávnenosti takéhoto postupu si objednávateľ môže obstarať odborné stanovisko projektanta alebo znalecký, resp. odborný posudok znalca v oblasti stavebníctva.

* 1. Ak hrozí, že dôjde zo strany dodávateľa k omeškaniu prác v termínoch definovaných v Časovom harmonograme, je dodávateľ povinný posilniť výrobné a technické kapacity k eliminácii časového sklzu, resp. začať viaczmenné práce, a to všetko bez nároku na zvýšenú odmenu.

8.20 Dodávateľ zodpovedá za škody, spôsobené svojou činnosťou podľa ust. § 373 až 386 Obchodného zákonníka a osobitných právnych predpisov, upravujúcich zodpovednosť dodávateľa za činnosti pri realizácii Diela podľa tejto zmluvy.

8.21 Dodávateľ ďalej berie na vedomie a akceptuje, že súčasťou Diela nie je dodanie a inštalácia **mobiliáru, športových a hracích prvkov** (ďalej len „Externé prvky“). Objednávateľ zabezpečí dodanie a inštaláciu Externých prvkov osobitne dodávateľským spôsobom (t. j. prostredníctvom tretej objednávateľom zazmluvnenej osoby/subjektu), dodávateľ sa zaväzuje pred umiestnením súvisiacich Externých prvkov do Diela odsúhlasiť pripravenosť povrchu, na ktorom má byť inštalovaný príslušný Externý prvok a ktorý v zmysle Projektovej dokumentácie a Výkazu výmer pripravuje dodávateľ, a to aj za poskytnutia súčinnosti dodávateľom / dodávateľmi Externých prvkov. Identifikačné údaje dodávateľov Externých prvkov oznámi objednávateľ dodávateľovi bez zbytočného odkladu po jeho/ich zazmluvnení. Dodávateľ je v súvislosti s montážou/inštaláciou Externých prvkov povinný strpieť na Stavenisku túto činnosť vrátane prítomnosti osôb dodávateľa Externých prvkov zodpovedných za ich vykonanie (montáž a inštaláciu), ako aj dočasné zloženie prípadného technického vybavenia alebo presunu techniky k tomu potrebnej. Dodávateľ je zároveň povinný v prípade potreby vymedziť trasu po stavenisku pre obslužné vozidlá na prepravenie materiálu a potrebných zariadení na určené miesto a v určenom čase. Počas montáže Externých prvkov na Diele je Dodávateľ povinný skoordinovať výkon stavebných prác na Diele s montážou Externých prvkov takým spôsobom, aby nedochádzalo k  vzájomnému negatívnemu ovplyvňovaniu oboch činností na Diele, ani k zamedzeniu výkonu niektorej z uvedených činností (stavebných prác a montáže Externých prvkov) a tieto vo vzájomnom súbehu plynule prebiehali v súlade s Časovým harmonogramom realizácie Diela.

8.22 Obdobne ako je uvedené v predchádzajúcom bode tejto zmluvy, bude dodávateľ postupovať aj v prípade inštalácie a montáže prípadných ďalších zariadení alebo vybavenia Diela, ktoré nie sú súčasťou Diela podľa tejto zmluvy a Objednávateľ jeho dodanie a inštaláciu do Diela bude zabezpečovať vlastnými kapacitami alebo dodávateľským spôsobom v čase prebiehajúcich stavebných prác na Diele. Obdobne ako je uvedené v predchádzajúcom bode tejto zmluvy, bude dodávateľ postupovať aj v prípade demontáže a odstránenia / odvozu vybraných existujúcich detských herných prvkov, konštrukcií, oplotenia, technických zariadení alebo drobných stavieb, ktoré nie sú predmetom realizácie Diela podľa relevantnej projektovej dokumentácie, ani podľa výkazu výmer, ako aj v prípade vyvedenia zvierat z obory na nevyhnutný čas a ich vrátenia do obory, pričom demontáž a odstránenie týchto prvkov a vyvedenie a vrátenie zvierat z obory / do obory bude objednávateľ zabezpečovať vlastnými kapacitami alebo dodávateľským spôsobom v čase prebiehajúcich stavebných prác na Diele. Identifikáciu subjektov, ktoré budú uvedené činnosti realizovať, oznámi objednávateľ dodávateľovi bez zbytočného odkladu aspoň jeden pracovný deň pred ich vstupom na Stavenisko. V prípade, ak objektívne nebude možné skoordinovať uvedené činnosti s výkonom stavebnej činnosti dodávateľa na Diele tak, aby tieto vo vzájomnom súbehu plynule prebiehali bez ohrozenia lehôt plnenia Časového harmonogramu Diela, je dodávateľ povinný bezodkladne po obdržaní informácie od objednávateľa o potrebe vykonania niektorej z uvedených činností upovedomiť o tejto skutočnosti stavebného dozora objednávateľa, ktorý uvedenú skutočnosť a jej príčiny (dôvody) zaznamená do stavebného denníka s uvedením počtu dní, počas ktorých nebolo možné realizovať stavebné práce vzhľadom na výkon iných prác. O uvedený počet dní sa predĺži konečný termín pre odovzdanie a prevzatie ukončeného Diela.

**Článok 9**

**Povinnosti zmluvných strán a subdodávateľov**

* 1. Dodávateľ je povinný zhotoviť Dielo v zmluvne dohodnutom rozsahu, bez vád a nedorobkov brániacich užívaniu Diela, v súlade s touto zmluvou a jej prílohami v termíne uvedenom v  Časovom harmonograme.
	2. Dodávateľ vo vykonávaní prác nie je obmedzený pracovnými dňami alebo vymedzenými hodinami, ibaže sa zmluvné strany dohodnú inak. Úkony, pri ktorých sa vyžaduje prítomnosť, účasť a/alebo súčinnosť objednávateľa sa budú realizovať počas pracovných dní, ak sa zmluvné strany nedohodnú inak. Dohodnuté obmedzenie pracovných hodín na výkon stavebných prác dodávateľom objednávateľ potvrdí písomne formou zápisu v Stavebnom denníku, prípadne v zápise z kontrolného dňa. Vzhľadom na neprerušenú prevádzku v susedných objektoch (napr. Biskupský hostinec, zimný štadión, futbalový štadión) sa objednávateľ a dodávateľ v prípade, že si to okolnosti budú vyžadovať, dohodnú na úprave Časového harmonogramu prác tak, aby sa hlučné práce, práce spôsobujúce vibrácie, ako aj akékoľvek ďalšie práce realizované dodávateľom, ktoré vzhľadom na svoju povahu môžu ohroziť život a/alebo zdravie ľudí v priľahlých objektoch, realizovali v čase, kedy ich nebudú môcť ohroziť, ak to bude vzhľadom na charakter prác možné, a to takým spôsobom, že takáto úprava Časového harmonogramu prác nebude mať vplyv na dodržanie lehoty na odovzdanie diela. Dodávateľ je povinný v súvislosti s používaním strojov, nákladných vozidiel v rámci realizácie Diela pohybovať sa len vo vopred určených a vymedzených (označených) trasách, aby tak neohrozil bezpečnosť a majetok objednávateľ a tretích osôb.
	3. Dodávateľ vykonáva priebežnú kompletizáciu a kontrolu dokladov v súvislosti s dodávkami materiálu, konštrukcií a technológií. Dodávateľ je povinný vykonať alebo zaistiť overenie, rovnako ako zabezpečiť doklady o všetkých revíziách, meraniach a skúškach, ktoré dokladujú kvalitu a spôsobilosť častí technických zariadení, najmä z hľadiska požiadaviek hygienických, požiarnych a ochrany životného prostredia.
	4. Dodávateľ znáša nebezpečenstvo škody na zhotovovanom Diele, a to až do doby odovzdania Diela objednávateľovi na základe podpísaného Preberacieho protokolu.

9.5 Dodávateľ je povinný najneskôr v momente podpisu zmluvy predložiť objednávateľovi zoznam známych subdodávateľov s uvedením a/alebo preukázaním nasledovných údajov a/alebo dokladov uvedených v Prílohe
č. 3 k tejto zmluve.

Dodávateľ je povinný doručiť uvedené informácie / zoznam oprávnenej osobe objednávateľa a pravidelne aktualizovať tieto informácie / zoznam. Po odovzdaní bude zoznam uchovávať a informácie do neho zapisovať oprávnená osoba objednávateľa na základe dodávateľom predložených informácií / dokladov.

V prípade, ak dôjde počas plnenia k zmene subdodávateľa oproti pôvodnému zoznamu alebo potrebe plnenia prostredníctvom nového subdodávateľa, je dodávateľ povinný predložiť oprávnenej osobe objednávateľa do siedmich (7) pracovných dní odo dňa, kedy sa o tejto skutočnosti dozvie, žiadosť o doplnenie / zmenu subdodávateľa.

Dodávateľ je povinný každú zmluvu o subdodávke uzatvoriť v písomnej forme len s predchádzajúcim písomným súhlasom objednávateľa k navrhovanému subdodávateľovi potvrdeným podpisom oprávnenej osoby objednávateľa na vyplnenej Prílohe č. 3 k tejto zmluve. Oprávnená osoba objednávateľa rozhodne o súhlase alebo nesúhlase s uzatvorením takejto zmluvy o subdodávke na základe predloženia informácií o predmete zmluvy o subdodávke, informácií o osobe budúceho subdodávateľa, overenia oprávnenosti realizovať príslušné plnenie podľa výpisu z obchodného / živnostenského registra, overenia zápisu v registri partnerov verejného sektora, ak má povinnosť navrhovaný subdodávateľ povinnosť zapísať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov. Podkladom pre prípadné rozhodnutie o nesúhlase s uzatvorením takejto zmluvy je zistenie rozporu predložených informácii podľa tohto bodu zmluvy so skutočnosťou. Objednávateľ oznámi dodávateľovi svoje rozhodnutie o súhlase alebo nesúhlase s uzatvorením zmluvy o subdodávke bezodkladne (najneskôr do troch (3) pracovných dní) od doručenia žiadosti o udelenie tohto súhlasu. Dodávateľ v prípade využitia subdodávateľov je povinný dodať plnenie v lehotách uvedených v tejto zmluve.

Objednávateľ bude viesť evidenciu / zoznam odsúhlasených subdodávateľov dodávateľa v štruktúrovanej tabuľke s uvedením najmä identifikácie subdodávateľa, identifikácie príslušného plnenia, rozsah plnenia vyjadrený číselne, dátum požiadania o schválenie, dátum overenia splnenia zmluvných požiadaviek, dátum schválenia navrhovaného subdodávateľa, dátum ukončenia plnenia schváleného subdodávateľa a podpis a meno osoby, ktorá overila a schválila subdodávateľa. Oprávnená osoba, ktorú objednávateľ poveril vykonávať úkony podľa tohto bodu zmluvy (najmä úkony týkajúce sa overovania a schvaľovania navrhnutých subdodávateľov dodávateľa) v jeho mene:

.........................,[[2]](#footnote-2) prípadne iná osoba, ktorá bude dodávateľovi písomne oznámená počas platnosti tejto zmluvy, a to bez nutnosti dodatkovania tejto zmluvy.

Zmluvné strany sa výslovne dohodli, že zoznam známych subdodávateľov je prílohou tejto zmluvy a jeho doplnenie a zmena subdodávateľov podľa tohto bodu nie podstatná zmena zmluvných podmienok a nie je potrebné pre ňu uzatvárať samostatný dodatok k zmluve. To neplatí, ak ide o zmenu subdodávateľa, ktorého kapacity / zdroje dodávateľ využil pri preukazovaní splnenia podmienok účasti podľa § 34 ods. 3 Zákona o verejnom obstarávaní vo verejnom obstarávaní identifikovanom v Článku 1, bodu 1.1 tejto zmluvy. Takáto zmena musí byť riadne odôvodnená a uzatvorená písomným dodatkom k zmluve a dodávateľ berie na vedomie, že jeho uzatvorenie je podmienené schválením príslušným orgánom.

9.6 V prípade, že objednávateľ zistí, že dodávateľ neuhradil splatnú faktúru v lehote splatnosti svojmu subdodávateľovi za plnenia týkajúce sa vykonávania Diela alebo v súvislosti s ním, o ktorej oprávnenosti vystavenia nemá objednávateľ dôvodné pochybnosti, je objednávateľ oprávnený:

9.6.1 sumu, ktorú dlhuje dodávateľ subdodávateľovi za plnenie zrealizované na Diele, uhradiť subdodávateľovi namiesto dodávateľa, ak o tom upovedomí dodávateľa najmenej desať (10) pracovných dní vopred. Dôkazné bremeno za identifikáciu zrealizovaného plnenia, za ktoré si subdodávateľ nárokuje vyplatenie ceny, nesie on sám a oprávnenosť nárokovaného vyplatenia ceny takéhoto plnenia posúdi objednávateľ alebo ním poverená osoba. Ak dodávateľ do piatich (5) pracovných dní odo dňa upovedomenia objednávateľom podľa predchádzajúcej vety neuvedie odôvodnené námietky proti úhrade svojho záväzku voči subdodávateľovi alebo niektorej jeho časti, platí, že proti úhrade nenamieta. Námietky podľa predchádzajúcej vety môže dodávateľ odôvodniť len tým, že jeho peňažný záväzok voči subdodávateľovi nevznikol, je sporný alebo že už zanikol alebo že dôvodom omeškania dodávateľa s jeho plnením je omeškanie objednávateľa so splnením skôr splatných peňažných záväzkov podľa tejto zmluvy; musí tiež uviesť rozsah, v akom proti úhrade namieta, ak sa tieto dôvody vzťahujú len na časť jeho peňažného záväzku voči subdodávateľovi. Podanie uvedených námietok nebráni objednávateľovi v úhrade dlžnej sumy subdodávateľovi.

V prípade, ak objednávateľ uhradí v zmysle bodu 9.6.1 tohto článku priamo subdodávateľovi dlžnú sumu, vyplývajúcu z čiastkovej faktúry vystavenej dodávateľom v priebehu realizácie Diela v súlade s Článkom 5, bodom 5.5 tejto zmluvy alebo z konečnej faktúry vystavenej dodávateľom v súlade s Článkom 5, bodom 5.7 tejto zmluvy, uplatní si objednávateľ plnenie z výkonovej bankovej záruky v zmysle Článku 6, bodu 6.1 tejto zmluvy, resp. z výkonovej zábezpeky v zmysle Článku 6, bodu 6.1.1 zmluvy.

9.6.2 bez ohľadu na iné dojednanie tejto zmluvy, pozastaviť zaplatenie čiastkových platieb ceny za Dielo, na ktorých zaplatenie vznikol dodávateľovi nárok po splatnosti neuhradenej faktúry subdodávateľa, a to vo výške sumy zodpovedajúcej dlžnej sume podľa tejto faktúry a bez toho, aby tým bol objednávateľ v omeškaní so zaplatením dotknutej čiastkovej platby ceny za Dielo. Takto pozastavenú časť ceny za Dielo je objednávateľ povinný zaplatiť dodávateľovi bez zbytočného odkladu po tom, ako sa preukáže, že peňažný záväzok dodávateľa voči subdodávateľovi v jeho dotknutej časti nevznikol alebo naopak zanikol.

9.6.3 vykonávať v uvedenej súvislosti vo vzťahu k dodávateľovi nasledovnú kontrolu:

9.6.3.1 kontrolovať dodržiavanie termínov úhrad faktúr subdodávateľov,

9.6.3.2 pravidelne overovať plnenie záväzkov voči subdodávateľom (napr. povinné predkladanie zostáv záväzkov),

9.6.3.3 kontrolovať systém schvaľovania plnení poskytnutých subdodávateľmi,

9.6.3.4 požadovať od dodávateľa predloženie dokumentov potrebných ku kontrole.

9.7 Dodávateľ je povinný:

- pri dojednávaní zmluvných vzťahov so subdodávateľmi, týkajúcich sa vykonávania Diela zohľadniť

 dojednanie bodu 9.6 tohto článku zmluvy,

- zabezpečiť, aby zmluvy so subdodávateľmi boli písomné a obsahovali ustanovenia, ktoré ukladajú povinnej strane plniť si riadne a včas svoje finančné záväzky voči oprávnenej strane,

- umožniť realizáciu všetkých oprávnení objednávateľa uvedených v bode 9.6 tohto článku tejto zmluvy bez porušenia právnej povinnosti subdodávateľov voči dodávateľovi,

* informovať subdodávateľov o oprávnení objednávateľa uhradiť dlžnú sumu za splnenia podmienok uvedených v tomto bode priamo subdodávateľovi,
* najneskôr do stodvadsiatich (120) dní po odovzdaní a prevzatí ukončeného Diela predložiť objednávateľovi čestné prehlásenie že všetky jeho splatné peňažné záväzky za riadne a včas dodané diela jednotlivých subdodávateľov voči všetkým jeho subdodávateľom sú uhradené v plnom rozsahu alebo v plnom rozsahu zanikli započítaním.
	1. Dodávateľ je povinný zmluvne zaviazať subdodávateľov a požadovať od nich záruky a zmluvné plnenia tak, aby nebolo v žiadnom prípade ohrozené plnenie jeho záväzkov zo zmluvy voči objednávateľovi, vrátane záväzkov na náhradu škody a uplatnenie majetkových sankcií.
	2. Dodávateľ je povinný zabezpečiť na svoje náklady dopravu všetkých materiálov a dielov, výrobkov, strojov a zariadení a ich presun na Stavenisko.
	3. Dodávateľ je povinný udržiavať Stavenisko a jeho okolie v čistote, odvážať stavebný odpad a vykonávať pravidelne denne hrubé čistenie stavby po ukončení svojich prác. Ak objednávateľ vyzve dodávateľa k vyčisteniu Staveniska a ten vyčistenie bezdôvodne nevykoná ani v dodatočne poskytnutej lehote, má objednávateľ právo vyčistenie Staveniska zabezpečiť sám na náklady dodávateľa. Dodávateľ je povinný v zmysle zákona č. 135/1961 Zb. o pozemných komunikáciách (cestný zákon) v znení neskorších predpisov počas zhotovovania Diela dodržiavať čistotu na stavbou znečisťovaných komunikáciách a verejných priestranstvách a výstavbu zabezpečiť bez porušenia bezpečnosti a plynulosti cestnej premávky.
	4. Odpady, zvyšky stavebných materiálov a stavebných prvkov je treba vecne, správne a odborne odstrániť, a to v súlade so zákonom č. 79/2015 Z.z. o odpadoch a o zmene a doplnení niektorých zákonov v znení neskorších predpisov a s ním súvisiacich predpisov. Dodávateľ je povinný odovzdávať odpady na zneškodnenie fyzickým alebo právnickým osobám, ktoré majú na to všetky platné oprávnenia a licencie.
	5. Dodávateľ je povinný počas uskutočňovania stavby Diela rešpektovať ustanovenia zákona č. 543/2002 Z. z. o ochrane prírody a krajiny v znení neskorších predpisov, chrániť zeleň a prírodné hodnoty v okolí Staveniska. Dodávateľ nesmie pri výkone stavebnej činnosti poškodiť alebo vyrúbať dreviny nad rozsah uvedený v Projektovej dokumentácie.
	6. Dodávateľ je povinný mať na stavbe overenú projektovú dokumentáciu stavby Diela a stavbyvedúci dodávateľa je povinný viesť o prácach stavebný denník.
	7. Dodávateľ je povinný na základe refakturácie nákladov na dodávku vody, elektrickej energie, plynu a pod. na Stavenisku zo strany objednávateľa, tieto náklady objednávateľovi riadne a včas hradiť, a to na základe faktúry vystavenej objednávateľom.
	8. Dodávateľ je povinný hlásiť akékoľvek škody a krádeže už zabudovaných dodávok a prác bez zbytočného odkladu objednávateľovi.
	9. Dodávateľ je povinný dokladovať zaradenie odpadov vznikajúcich počas zhotovovania Diela podľa vyhlášky Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov.
	10. Dodávateľ preberá v plnom rozsahu zodpovednosť za bezpečnosť a ochranu zdravia pracovníkov, prostredníctvom ktorých bude Dielo vykonávať, ako aj za bezpečnosť subdodávateľov a ich pracovníkov na Stavenisku. Zaväzuje sa udržiavať Stavenisko a Dielo v náležitom stave, až pokým nebude riadne dokončené, odstránené všetky prípadné vady a nedorobky, ktoré boli dôvodom neprevzatia diela a Dielo bude prevzaté objednávateľom na základe Preberacieho protokolu. Objednávateľ bude oprávnený (nie však povinný) výhradne na základe svojej vlastnej a slobodnej úvahy Dielo prevziať aj v prípade, ak vykazuje drobné vady a/alebo nedorobky, ktoré samy o sebe alebo v spojení s inými nebránia užívaniu Diela a Dohodnúť s Dodávateľom lehoty na ich odstránenie písomne v preberacom protokole. Dodávateľ prehlasuje, že pracovníci dodávateľa budú pred nástupom na Stavenisko oboznámení so zásadami ochrany a bezpečnosti pri práci a so všetkými bezpečnostnými, požiarnymi a inými predpismi, ktoré sa prípadne vzťahujú na výkon činností pri realizácii Diela podľa zmluvy.
	11. Dodávateľ je povinný odovzdať objednávateľovi certifikáty na použité materiály a zariadenia pred ich zabudovaním do Diela v zmysle platných právnych predpisov.
	12. Dodávateľ zodpovedá, že pri realizácii Diela nebude použitý materiál, o ktorom je v čase jeho použitia známe, že je škodlivý. Použité stavebné výrobky pri realizácii Diela musia spĺňať podmienky a požiadavky uvedené v zákone č. 133/2013 Z.z. o stavebných výrobkoch a o zmene a doplnení niektorých zákonov v znení neskorších predpisov.
	13. Dodávateľ na žiadosť objednávateľa poskytne nevyhnutnú súčinnosť tretím osobám, ktoré sú v zmluvnom vzťahu s objednávateľom (a to najmä, nie však výlučne: technický dozor objednávateľa, kontaktná osoba, autorský dozor, stavebný dozor) a s predchádzajúcim súhlasom objednávateľa im poskytne potrebné vysvetlenie všetkých otázok spojených s realizáciou Diela, záležitosťami spojenými so Staveniskom a otázok ich súčinnosti. Nevyhnutná súčinnosť však predstavuje súčinnosť potrebnú pre riadny a zodpovedný výkon činností tretích osôb v zmluvnom vzťahu s objednávateľom (technický dozor objednávateľa, autorský dozor, stavebný dozor) a poskytovanú včas s ohľadom na neohrozenie termínov časového harmonogramu Diela a ukončenia Diela.
	14. Dodávateľ predloží najneskôr ku dňu prevzatia Staveniska objednávateľovi úradne overenú kópiu uzatvorenej platnej poistnej zmluvy/poistných zmlúv alebo úradne overenej kópie platného poistného certifikátu/poistných certifikátov vzťahujúcich sa na toto Dielo, a to jednoznačne preukazujúcich najmä tieto skutočnosti:
1. poistenie všeobecnej zodpovednosti za škodu a poistenie zodpovednosti za škodu spôsobenú vadným výrobkom, za škody na zdraví alebo proti vecným škodám spôsobeným v dôsledku činnosti poisteného alebo spôsobené vadným výrobkom a vadne vykonanou prácou s limitom poistného plnenia minimálne vo výške ceny Diela;
2. poistenie proti strate a poškodeniu majetku dodávateľa na mieste realizácie (unimobunky, stavebné stroje, zariadenia, prístroje, nástroje atď.);
3. poistenie zodpovednosti za akékoľvek škody na „veciach prevzatých“, ktoré nie sú jeho majetkom, ale ich má z akéhokoľvek dôvodu pri sebe a budú zabudované do Diela, alebo slúžia k realizácii Diela;
4. poistenie pre prípad zodpovednosti za škodu pri pracovnom úraze alebo chorobe z povolania zamestnancov dodávateľa a/alebo subdodávateľa.

Dodávateľ je povinný preukázať objednávateľovi za podmienok podľa tohto bodu zmluvy platné poistenia na všetky požadované riziká alebo prípadné/možné škody spôsobené činnosťou dodávateľa pri zhotovovaní Diela. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k Dielu.

Objednávateľ si vyhradzuje právo preskúmať kedykoľvek počas trvania tohto zmluvného vzťahu vyžiadať si od dodávateľa úradne overené kópie uzavretých (platných) alebo pripravovaných poistných zmlúv, ktoré je dodávateľ povinný dodať do siedmich kalendárnych dní od doručenia výzvy objednávateľa, a preskúmať ich obsah a podmienky v zmysle tohto bodu zmluvy. V prípade, že poistné zmluvy nebudú poskytovať požadované poistné krytie, je dodávateľ povinný do siedmich (7) kalendárnych dní od doručenia výzvy objednávateľa uzatvoriť také poistenie, ktoré objednávateľ požadoval, súčasne predložiť dokument preukazujúci vinkuláciu poistného plnenia v prospech objednávateľa.

Uvedené povinnosti sa od dodávateľa vyžadujú pre celkové poistenie vrátane poistenia subdodávateľov, pričom sa dodávateľ zaväzuje udržiavať v platnosti poistnú zmluvu/poistné zmluvy na toto Dielo a na škody spôsobené činnosťou pri zhotovovaní Diela počas celej doby platnosti a účinnosti zmluvy. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy/poistných zmlúv uhradí dodávateľ v plnom rozsahu.

Akékoľvek škody, ktoré nie sú kryté poistením, budú uhradené objednávateľom alebo zhotoviteľom v zmysle ich zodpovednosti.

* 1. Dodávateľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie Diela alebo jeho uvedenie do prevádzky.
	2. Objednávateľ je oprávnený kontrolovať všetky postupy pri realizácií Diela, najmä či sa realizácia Diela vykonáva podľa Projektovej dokumentácie, ostatnej stavebno-technickej dokumentácie, touto zmluvou dohodnutých podmienok, technických noriem a iných všeobecne záväzných právnych predpisov.
	3. Dodávateľ sa zaväzuje zabezpečiť, aby v súlade s podmienkami účasti vo verejnom obstarávaní podľa Článku 1, bodu 1.1 zmluvy, Dielo bolo zhotovované tými kvalifikovanými pracovníkmi, ktorých dodávateľ predložil objednávateľovi vo verejnom obstarávaní a ktorých objednávateľ požadoval v rámci verejného obstarávania ako kritérium na splnenie podmienok účasti v súťaži a  ktorých kvalifikačné predpoklady budú zaručovať riadne a včasné splnenie povinností dodávateľa. V prípade, že počas realizácie Diela dôjde k zmene v osobe kvalifikovaného pracovníka podľa vyššie uvedeného, je dodávateľ povinný túto zmenu oznámiť objednávateľovi a kvalifikovaného pracovníka nahradiť kvalifikovaným pracovníkom s požadovanou kvalifikáciou. V prípade nedodržania vyššie uvedeného sa takéto porušenie povinnosti dodávateľa bude považovať za podstatné porušenie tejto zmluvy.
	4. Dodávateľ je povinný objednávateľovi v dostatočnom časovom predstihu – minimálne dva (2) týždne vopred - písomne oznámiť termín a dĺžku plánovaného odstavenia médií (voda, kanalizácia, medicinálne plyny, elektro a pod). Objednávateľ písomne buď potvrdí dodávateľom predložený návrh odstavenia alebo v odôvodnených prípadoch navrhne alternatívny termín a dĺžku odstávky. V okamihu vykonania odstávky musí byť prítomný oprávnený zástupca objednávateľa (kontaktná osoba alebo stavebný dozor).

**Článok 10**

**Odovzdanie a prevzatie Diela**

* 1. Dielo, ktoré je predmetom tejto zmluvy, bude odovzdané dodávateľom objednávateľovi vo forme protokolárneho odovzdania riadne a včas dokončeného Diela v nasledovných termínoch:
1. Začatie stavby: do siedmich (7) dní odo dňa prevzatia Staveniska;

1. Ukončenie stavby a prevzatie Diela do dvanástich (12) mesiacov od začatia stavby
* stavebné objekty sa považujú za prebraté až po zapracovaní pripomienok ohľadom vád a nedorobkov
* preberanie Diela bude ukončené prebratím všetkých stavebných objektov;

1. Predloženie požadovanej dokumentácie v zmysle bodu 10.3 zmluvy pre stavbu do 1 mesiaca od ukončenia stavby a prevzatia Diela;
2. Spoluúčasť a súčinnosť na kolaudácii do 3 mesiacov od ukončenia stavby a prevzatia Dela.

* 1. Po riadnom vykonaní Diela navrhne dodávateľ písomnou cestou jeho protokolárne odovzdanie objednávateľovi (ďalej len „Výzva na prevzatie ukončeného Diela“). Vo Výzve na prevzatie ukončeného Diela dodávateľ určí termín odovzdania ukončeného Diela, ktorý nesmie byť skôr ako desať (10) kalendárnych dní odo dňa doručenia Výzvy na prevzatie ukončeného Diela objednávateľovi. Ak objednávateľ napriek riadnemu a včasnému určeniu termínu odovzdania ukončeného Diela dodávateľom má dôvody hodné osobitného zreteľa, pre ktoré sa nezúčastní odovzdania ukončeného Diela, dodávateľ je povinný dohodnúť sa s objednávateľom na inom termíne odovzdania ukončeného Diela. Objednávateľ ukončené Dielo prevezme výlučne v prípade, že na ukončenom Diele nebudú zistené také vady a nedorobky, ktoré by bránili riadnemu, bezpečnému a plne funkčnému užívaniu celého Diela. Prevzatie ukončeného Diela môže byť objednávateľom odmietnuté v prípade zistených závad funkčnosti, ktoré bránia užívaniu Diela ako celku.
	2. Dodávateľ spolu s Výzvou na prevzatie ukončeného Diela predloží objednávateľovi predpísanú dokladovú časť vzťahujúcu sa k  Dielu, potrebnú najmä, nie však výlučne pre účely kolaudačného konania (ďalej len „Dokladová časť“) na kontrolu. Dokladová časť bude obsahovať v štyroch (4) vyhotoveniach najmä, ale nie výlučne:
1. projekty skutočného vyhotovenia Diela v tlačenej forme všetkých dielčich profesií, ako aj v digitálnej forme vo formáte DGW a PDF;
2. stavebný denník;
3. certifikáty s platnosťou pre Slovenskú republiku;
4. doklady o odvoze a likvidácii stavebnej sute;
5. revízne správy, úradné skúšky, súhlasné stanoviská na konštrukčné dokumentácie od príslušných orgánov (technická inšpekcia) na všetky technologické celky podľa platnej legislatívy, protokol o určení vonkajších vplyvov, protokol o zaradení miestnosti podľa účelu a typu miestnosti, ak sa vyžaduje;
6. záručné listy v kópii;
7. doklady o vykonaní tlakových a tesnostných skúšok;
8. návody na obsluhu a údržbu technologických zariadení;
9. návody na údržbu a použitie výplňových konštrukcií v slovenskom jazyku;
10. doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú v zmysle platnej legislatívy Slovenskej republiky.

Ak nepredloží/nedoloží dodávateľ požadované doklady (ktorýkoľvek doklad aj jednotlivo), nepovažuje sa príslušná časť Diela za dokončenú a schopnú odovzdania, okrem dokladov, ktoré objektívne nie je možné vyhotoviť a odovzdať v čase odovzdávania diela – tie je dodávateľ povinný odovzdať objednávateľovi bezodkladne po ich vyhotovení, pričom vyhotoveniu takýchto dokladov je dodávateľ povinný zabezpečiť hneď, ako to objektívne bude možné.

* 1. V prípade, že objednávateľ odmietne podpísať Preberací protokol, spíšu zmluvné strany Zápis, v ktorom Objednávateľ uvedie dôvod odmietnutia podpísania Preberacieho protokolu. K uvedenému dôvodu/dôvodom nepodpísania Preberacieho protokolu Dodávateľ do Zápisu uvedie svoje stanoviská a ich odôvodnenie. Zápis bude obsahovať termín uskutočnenia ďalšieho Preberacieho konania, pričom vytýčenie tohto termínu nebude predstavovať dohodu strán o predĺžení doby zhotovenia Diela a nemá vplyv na omeškanie Dodávateľa. Zmluvné strany určia termín ďalšieho preberacieho konania po vzájomnej dohode a ak v deň spísania Zápisu nedospejú k dohode, termín ďalšieho Preberacieho konania určí Objednávateľ tak, aby sa uskutočnil v primeranom časovom odstupe po zohľadnení v Zázname uvedených stanovísk a vyjadrení Dodávateľa. Dodávateľ sa zaväzuje pri odovzdaní a prevzatí ukončeného Diela oboznámiť objednávateľa s podmienkami a požiadavkami na technológiu a jej prevádzku poskytovanou dodávateľmi technológií.
	2. Pokiaľ nebude medzi zmluvnými stranami dohodnuté inak, dodávateľ uvoľní Stavenisko najneskôr do piatich (5) pracovných dní po podpise Preberacieho protokolu k Dielu alebo po vyhotovení Zápisu týkajúceho sa Diela podľa bodu 10.4 tohto Článku. Po tejto lehote ponechá dodávateľ na Stavenisku iba zariadenie, stroje a materiál, nutné na odstránenie vád a nedorobkov Diela.
	3. Preberací protokol týkajúci sa ukončeného Diela bude obsahovať najmä, ale nie výlučne:
1. základné údaje o Diele;
2. súpis zistených vád a nedorobkov na Diele, ktoré nebránia riadnemu užívaniu Diela;
3. lehoty na odstránenie vád a nedorobkov Diela;
4. zoznam odovzdaných dokladov vzťahujúcich sa k Dielu (Dokladová časť);
5. prehlásenie zmluvných strán o tom, že dodávateľ Dielo odovzdáva a objednávateľ Dielo preberá;
6. podpisy oprávnených zástupcov zmluvných strán;
7. konštatovanie, že dňom odovzdania a prevzatia Diela začína plynúť záručná doba.
	1. Podpisom Preberacieho protokolu Diela oboma zmluvnými stranami sa Dielo považuje za odovzdané.
	2. V prípade ak dodávateľ zhotoví Dielo pred dohodnutým termínom zhotovenia, je objednávateľ povinný takto zhotovené Dielo prevziať aj v skoršom termíne, najneskôr však do tridsiatich (30) kalendárnych dní odo dňa doručenia Výzvy na prevzatie Diela.
	3. Lehota odovzdania ukončeného Diela v zmysle bodu 10.1 tohto Článku môže byť predĺžená len v prípade, ak nastanú okolnosti súvisiace s vyššou mocou upravené v čl. 15 bod 15.6 zmluvy alebo v prípade prerušenia realizácie prác z dôvodu nepriaznivých poveternostných vplyvov, kvôli ktorým nie je možné realizovať Dielo v požadovanej kvalite, alebo z dôvodu výsadby zelene, ktorá z dôvodu vegetačných požiadaviek nemohla byť objektívne realizovaná podľa bodu 10.1 zmluvy, pričom celkové prerušenie realizácie prác nemôže súhrne presiahnuť jeden (1) kalendárny mesiac O prerušení prác rozhodne stavebný dozor; dodávateľ bude o prerušení prác informovaný bez zbytočného odkladu. Ustanovenie Článku 7, bodu 7.4 tým nie je dotknuté.

**Článok 11**

**Miesto zhotovenia Diela**

11.1 Zmluvné strany berú na vedomie, že dodávateľ bude Dielo zhotovovať na Stavenisku. Zmluvné strany sa dohodli, že nebezpečenstvo škody na zhotovovanom Diele, ako aj na stavbe v ktorej sa Stavenisko nachádza v rozsahu v ktorom zasahuje do tejto stavby počas realizácie Diela, znáša dodávateľ.

**Článok 12**

**Zodpovednosť za vady, záruka za akosť Diela a záručná doba**

* 1. Dodávateľ zodpovedá za úplné, kvalitné a kompletné zhotovenie Diela v celku a v súlade so zmluvou, Projektovou dokumentáciou a ostatnou stavebno-technickou dokumentáciou, vrátane jej zmien a doplnkov počas vykonávania prác, ak budú schválené v súlade s ustanoveniami zmluvy. Dodávateľ zodpovedá za to, že ním vykonané práce a dodané materiály budú zodpovedať príslušným právnym predpisom a normám platným v Slovenskej republike a Európskej únii. Kvalita vykonaného Diela musí byť v súlade s platnými technickými normami a štandardmi, obvykle aplikovanými v stavebníctve, ako aj s požiadavkami špecifikovanými zmluvou, Projektovou dokumentáciou, stavebno-technickou dokumentáciou a platnými právnymi predpismi.
	2. Dodávateľ zodpovedá za vady Diela, ktoré má Dielo v čase jeho odovzdania objednávateľovi. Za vady, ktoré sa prejavili po odovzdaní Diela zodpovedá dodávateľ v prípade, ak boli tieto spôsobené porušením jeho povinností vyplývajúcich mu zo zmluvy.
	3. Dodávateľ poskytuje objednávateľovi záručnú dobu na Dielo v trvaní **šesťdesiat (60) mesiacov** (ďalej len „Záručná doba“). Záručná doba na vstavané (zabudované) zariadenia (technológie) je v dĺžke uvedenej v príslušnom záručnom liste vstavaného (zabudovaného) zariadenia (technológie), minimálne však dvadsaťštyri (24) mesiacov na jednotlivé časti technológie aj na technológiu ako celok (ďalej len „Osobitná záručná doba“). Dodávateľ je povinný spolu s odovzdaním Diela odovzdať objednávateľovi osobitne zoznam vecí, u ktorých plynie Osobitná záručná doba. Záručná doba a Osobitná záručná doba plynie odo dňa podpísania Preberacieho protokolu oboma zmluvnými stranami. V prípade, ak objednávateľ prevezme Dielo s drobnými vadami a nedorobkami, Záručná doba a Osobitná záručná doba začína plynúť od okamihu podpísania zápisu o odstránení týchto drobných vád a nedorobkov.
	4. Záručná doba a Osobitná záručná doba neplynie po dobu, po ktorú objednávateľ nemôže Dielo alebo jeho časť užívať pre jeho vady a/alebo nedorobky, za ktoré zodpovedá dodávateľ. V prípade, že pri odstraňovaní vád a/alebo nedorobkov došlo k výmene časti Diela za nové, pre nové časti Diela začína plynúť nová Záručná doba alebo nová Osobitná záručná doba.
	5. Dodávateľ je povinný počas plynutia Záručnej doby a/alebo Osobitnej záručnej doby na svoje náklady, riziko a zodpovednosť odstrániť zistené vady, za ktoré nesie zodpovednosť v súlade s ustanoveniami zmluvy a relevantných ustanovení Obchodného zákonníka.
	6. Objednávateľ je povinný bez zbytočného odkladu písomne oznámiť dodávateľovi vady Diela najneskôr však v lehote tridsiatich (30) kalendárnych dní odo dňa, kedy vadu zistil. V oznámení objednávateľ uvedie popis vady, ako sa vada prejavila a jej rozsah. Dodávateľ je povinný nastúpiť na odstránenie reklamovanej vady bez zbytočného odkladu, najneskôr však do piatich (5) kalendárnych dní odo dňa oznámenia vady objednávateľom. V prípade havarijného stavu je dodávateľ povinný nastúpiť na odstránenie vád na Diele bez zbytočného odkladu, najneskôr však do štyroch (4) hodín od okamihu oznámenia vady. V prípade, že vada nie je opraviteľná, dodávateľ je povinný provizórne sprevádzkovať poškodenú (nefunkčnú) časť Diela, a to do dvadsaťštyri (24) hodín od nastúpenia dodávateľa na odstraňovanie vady. Ak dodávateľ neodstráni vady, za ktoré zodpovedá, ani po písomnej výzve objednávateľa s poskytnutím primeranej lehoty na plnenie nie kratšej ako päť (5) kalendárnych dní, je objednávateľ oprávnený odstrániť vadu treťou osobou na náklady dodávateľa. Po odstránení vady treťou osobou o tom písomne upovedomí dodávateľa spolu s podrobným vyúčtovaním nákladov na odstránenie vady. Dodávateľ je v takom prípade povinný uhradiť objednávateľovi cenu za odstránenie vady treťou osobou v celom rozsahu.
	7. Zhotoviteľ poskytuje záruku na sadovnícky materiál („Osobitná záruka na sadovnícky materiál“) po dobu 2 rokov odo dňa odovzdania Diela. Sadovníckym materiálom sa rozumejú všetky stromy, kríky, rastliny a trávnik, ktoré budú dodávateľom vysadené a zasadené v rámci Diela. Záruka sa nevzťahuje na poškodenia vzniknuté zanedbaním pravidelnej starostlivosti o sadové úpravy (pričom dodávateľ preukázateľne poučil zástupcov objednávateľa o podmienkach pravidelnej starostlivosti, o čom zmluvné strany spísali protokol o poučení), nesprávnym zalievaním, škodcami, zverou, vandalizmom, tretími osobami, víchricou, krupobitím, snehovou kalamitou.

**Článok 13**

**Zachovanie dôvernosti informácií**

* 1. Každá zo zmluvných strán sa zaväzuje, že kedykoľvek po dni uzatvorenia zmluvy bez predchádzajúceho súhlasu druhej zmluvnej strany nevyužije, neposkytne ani neoznámi akejkoľvek tretej osobe, s výnimkou svojich splnomocnených zástupcov, audítorov, ktorí budú overovať účtovnú závierku príslušnej zmluvnej strany, materskej spoločnosti, dcérskej spoločnosti materskej spoločnosti alebo spoločnosti, ktorá ovláda materskú spoločnosť, alebo v súlade so zákonom alebo požiadavkou správneho alebo regulačného orgánu, alebo iného orgánu, ktorému podlieha v zmysle právnych predpisov alebo zmluvne, akékoľvek informácie o obchodných vzťahoch s druhou zmluvnou stranou, a že uchová v tajnosti všetky technické, obchodné alebo iné informácie, ktoré prípadne získa, alebo ktoré sa v budúcnosti dozvie od druhej zmluvnej strany, a to vrátane informácií týkajúcich sa podnikateľskej činnosti alebo iných záležitostí druhej zmluvnej strany. Toto ustanovenie sa nevzťahuje na dokumentáciu a dokumenty, ktoré sa v zmysle iných právnych predpisov (a to najmä Zákona o verejnom obstarávaní) musia zverejňovať. Za porušenie obchodného tajomstva sa nepovažuje sprístupnenie takto označených dokumentov osobám zastupujúcim poskytujúcu zmluvnú stranu.
	2. Okrem vyššie uvedeného, ktorákoľvek zmluvná strana má právo poskytnúť takéto informácie:
1. na účely súdneho, správneho, alebo iného konania, ktorého je účastníkom, a ktoré sa vedie v súvislosti so zmluvou;
2. osobe, ktorá pre takú zmluvnú stranu spracúva dáta, a to v rozsahu nevyhnutnom na riadne spracovávanie dát;
3. osobe, ktorá pre takú zmluvnú stranu obstaráva archiváciu zmluvy, a to v rozsahu nevyhnutnom na riadnu archiváciu zmluvy;
4. osobe, ktorá priamo alebo nepriamo ovláda ktorúkoľvek zo zmluvných strán;
5. ak to ustanovuje osobitný právny predpis;
6. v prípade podstatného a/alebo nepodstatného porušenia povinností (zmluvy) na strane dodávateľa, na ktoré sa povinnosť mlčanlivosti podľa bodu 13.1 tohto Článku neuplatňuje.

**Článok 14**

**Podstatné porušenie zmluvy**

* 1. Zmluvné strany sa dohodli, že za podstatné porušenie zmluvy, na základe ktorého je objednávateľ oprávnený odstúpiť od tejto zmluvy, je možné považovať najmä/nie výlučne nasledovné konanie:
1. dodávateľ poruší povinnosť/povinnosti ustanovené v Článku 2, v bode 2.2 odsek (v) tejto zmluvy pri realizácii Diela alebo jeho časti prostredníctvom subdodávateľa; alebo
2. dodávateľ neprevezme Stavenisko od objednávateľa najneskôr v lehote ustanovenej v Článku 4, bode 4.3 tejto zmluvy; alebo
3. dodávateľ nezačne s výkonom stavebných prác podľa Časového harmonogramu na zhotovenie Diela odo dňa prevzatia Staveniska najneskôr v lehote ustanovenej v Článku 4, bode 4.4 tejto zmluvy; alebo
4. dodávateľ nedodrží termíny stanovené v Časovom harmonograme a to v prípade, ak je dodávateľ v omeškaní s ktorýmkoľvek jednotlivým termínom realizácie Diela po dobu viac ako desať (10) kalendárnych dní; alebo
5. je na základe odborného posúdenia technického dozoru a generálneho projektanta Diela z technického riešenia a postupu uskutočnenia Diela zrejmé, že dodávateľ nedokáže zhotoviť Dielo podľa termínov uvedených v Časovom harmonograme; alebo
6. dodávateľ neodovzdá zhotovené Dielo v termíne na základe Časového harmonogramu uvedeného v Článku 4, bode 4.1 v spojení s bodom 10.1 písm. b) tejto zmluvy za splnenia povinnosti dodávateľa ustanovenej v Článku 10, bode 10.3 tejto zmluvy; alebo
7. dodávateľ neplní kvalitatívno-technické parametre a/alebo podmienky zhotovovania Diela určené Projektovou dokumentáciou, VZP, slovenskými technickými normami, európskymi normami, všeobecne záväznými právnymi predpismi Slovenskej republiky a/alebo touto zmluvou; alebo
8. dodávateľ akýmkoľvek spôsobom koná proti zásadám spravodlivých obchodných vzťahov, porušuje zákaz nekalej súťaže, koná proti pravidlám hospodárskej súťaže, alebo ak jeho činnosť kazí dobré meno a primerané záujmy objednávateľa; alebo
9. dodávateľ aj napriek písomnému upozorneniu objednávateľa, resp. oprávnenej osoby objednávateľa (zápis v stavebnom denníku na vadné plnenie dodávateľa) pokračuje vo vadnom plnení; alebo
10. dodávateľ aj napriek upozorneniu objednávateľa alebo oprávnenej osoby objednávateľa v primeranej lehote určenej na odstránenie vady, vadu Diela neodstránil. V rozsahu vadného plnenia nie je objednávateľ povinný zaplatiť za vykonané práce a až do odstránenia vady nie je v omeškaní s platením. Výšku takto neuhradenej sumy určí objednávateľ výpočtom podľa rozsahu vadného plnenia; alebo
11. dodávateľ nedodrží záväzok ustanovený v Článku 5, bode 5.3 tejto zmluvy s odkazom na Článok 3, body 3.7 a 3.8 tejto zmluvy vo vzťahu k cene Diela; alebo
12. dodávateľ nesplní/poruší povinnosť ustanovenú v Článku 6, bode 6.1 a /alebo bode 6.2 a/alebo bodu 6.3 tejto zmluvy; alebo
13. dodávateľ nesplní/poruší povinnosť/povinnosti ustanovené v Článku 8, bode 8.4 tejto zmluvy; alebo
14. dodávateľ opakovane nesplní/poruší povinnosti pri vedení stavebného denníka ustanovené v Článku 8, bode 8.6 tejto zmluvy (opakovaným nesplnením/porušením sa rozumie nesplnenie/porušenie min. 2 a viackrát); alebo
15. dodávateľ opakovane nesplní/poruší povinnosť ustanovenú v Článku 8, v bode 8.7 alebo 8.9 tejto zmluvy (opakovaným nesplnením/porušením povinnosti sa rozumie nesplnenie/porušenie min. 2 a viackrát); alebo
16. dodávateľ nesplní/poruší povinnosť ustanovenú v Článku 8, bode 8.11 tejto zmluvy; alebo
17. dodávateľ neoprávnene čiastočné a/alebo dodávateľ celkom zastaví práce na Diele porušením ustanovenia špecifikovaného v Článku 8, v bode 8.18 tejto zmluvy; alebo
18. dodávateľ opakovane nesplní/poruší povinnosť ustanovenú v Článku 9, v bode 9.9 a/alebo 9.10 a/alebo 9.11 tejto zmluvy (opakovaným nesplnením/porušením povinnosti sa rozumie nesplnenie/porušenie min. 2 a viackrát); alebo
19. dodávateľ nesplní/poruší ktorúkoľvek povinnosť ustanovenú v Článku 9, v bode 9.20 tejto zmluvy; alebo
20. dodávateľ nesplní/poruší ktorúkoľvek povinnosť ustanovenú v Článku 17, v bode 17.1 tejto zmluvy; alebo
21. voči dodávateľovi sa vedie konkurzné konanie, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči dodávateľovi bol podaný návrh alebo sa vedie exekučné konanie alebo ak dodávateľ vstúpil do likvidácie; alebo
22. ak ktorékoľvek vyhlásenie/prehlásenie/záväzok dodávateľa uvedený v tejto zmluve bude nepravdivý ku dňu uzatvorenia zmluvy alebo sa takým stane počas realizácie Diela alebo
23. dodávateľ nesplní/poruší povinnosť stanovenú v Článku 9, bode 9.23 tejto zmluvy.

**Článok 15**

**Sankcie**

* 1. Zmluvné strany sa dohodli na nasledovných sankciách:
1. v prípade omeškania dodávateľa s prevzatím Staveniska od objednávateľa v lehote ustanovenej v Článku 4, bode 4.3 tejto zmluvy, objednávateľovi vzniká voči dodávateľovi nárok na zmluvnú pokutu vo výške 2.000,-EUR bez DPH (dvetisíc eur) za každý, čo i len začatý deň porušenia/nesplnenia povinnosti.
2. v prípade omeškania zo strany dodávateľa vykonávať jednotlivé čiastkové plnenia v zmysle Časového harmonogramu o viac ako sedem (7) kalendárnych dní, objednávateľovi vzniká voči dodávateľovi nárok na zmluvnú pokutu vo výške 2.000,- EUR bez DPH (dvetisíc eur) za každý deň omeškania dodávateľa počnúc ôsmim (8.) dňom omeškania, a to v súvislosti s každým termínom uvedeným v Časovom harmonograme, s výnimkou nedodržania termínu zhotovenia a odovzdania Diela, na ktoré sa uplatňuje osobitná sankcia podľa písm. (vii) tohto bodu zmluvy.
3. v prípade nesplnenia/porušenia povinnosti dodávateľa zúčastniť sa prostredníctvom stavbyvedúceho a prípadne ďalších na uvedený úkon splnomocnených zástupcov dodávateľa koordinačných porád a kontrolných dní zvolaných objednávateľom podľa Článku 8, bodu 8.4 tejto zmluvy, vzniká objednávateľovi nárok voči dodávateľovi na zmluvnú pokutu vo výške 100,- EUR bez DPH (sto eur) za každé jednotlivé nesplnenie/porušenie povinnosti, a to aj opakovane.
4. v prípade preukázateľného nedodržania povinností dodávateľa ustanovených v Článku 9, bodoch 9.9, 9.10, 9.11 tejto zmluvy alebo ktorejkoľvek inej zmluvnej povinnosti dodávateľa ustanovenej alebo vyššie neupravenej podľa osobitných požiadaviek na realizáciu Diela (a to najmä/nie výlučne s odkazom na Článok 3, bod 3.4 tejto zmluvy), vzniká objednávateľovi nárok voči dodávateľovi na zmluvnú pokutu vo výške 500,-EUR bez DPH (päťsto eur) za každé jednotlivé porušenie stanovenej povinnosti a v prípade pretrvávajúceho stavu aj za každý, čo i len začatý deň nesplnenie/porušenia povinnosti, a to aj opakovane.
5. v prípade nesplnenia/porušenia povinnosti dodávateľa podľa Článku 8 bodu 8.1., 8.21 a 8.22 a Článku 9, bodu 9.23 tejto zmluvy, vzniká objednávateľovi nárok voči dodávateľovi na zmluvnú pokutu vo výške 1.500,- EUR bez DPH (tisícpäťsto eur) za každé jednotlivé nesplnenie/porušenie povinnosti, a to aj opakovane.
6. v prípade nedodržania povinností podľa Článku 9, bodov 9.24 tejto zmluvy z dôvodov vzniknutých na strane dodávateľa, vzniká objednávateľovi nárok voči dodávateľovi na zmluvnú pokutu vo výške 500,- EUR bez DPH (päťsto eur) za každé porušenie/nesplnenie povinnosti.
7. za nedodržanie termínu zhotovenia a odovzdania Diela dodávateľom podľa Časového harmonogramu v zmysle Článku 10, bodu 10.1 tejto zmluvy v nadväznosti na Článok 4, bod 4.1 tejto zmluvy, vzniká objednávateľovi nárok voči dodávateľovi na zmluvnú pokutu vo výške 0,25% z ceny Diela za každý aj začatý deň omeškania, najmenej však vo výške 3.000,- EUR bez DPH (tritisíc eur).
8. v prípade, ak dodávateľ nesplní riadne a včas povinnosti ustanovené v Článku 20, v bode 20.5 tejto zmluvy, vzniká objednávateľovi nárok voči dodávateľovi na zmluvnú pokutu vo výške 2.000,- EUR bez DPH (dvetisíc eur) za každé jednotlivé nesplnenie/porušenie povinnosti a za každý, čo i len začatý deň nesplnenia/porušenia povinnosti.
9. v prípade neodstránenia vád a/alebo nedorobkov Diela vyplývajúcich zo Zápisu, ktorý bude zmluvnými stranami spísaný pri odovzdaní Diela objednávateľovi, vzniká objednávateľovi nárok voči dodávateľovi na zmluvnú pokutu vo 500,-EUR bez DPH (päťsto eur) za každý aj začatý deň omeškania, a to až do dňa úplného odstránenia všetkých vád a nedorobkov.
10. v prípade, ak dodávateľ neodstráni v dohodnutom termíne vady a/alebo nedorobky Diela reklamované objednávateľom počas plynutia Záručnej doby, vzniká objednávateľovi nárok voči dodávateľovi na zmluvnú pokutu vo výške 1000,-EUR bez DPH (jedentisíc eur) za každý aj začatý deň omeškania, a to až do dňa úplného odstránenia týchto reklamovaných vád a nedorobkov.
11. v prípade akéhokoľvek porušenia všeobecne záväzných právnych predpisov vzťahujúcich sa na bezpečnosť a ochranu zdravia pri práci ktorýmkoľvek pracovníkom dodávateľa a/alebo subdodávateľa, vzniká objednávateľovi nárok voči dodávateľovi na zmluvnú pokutu vo výške 1.000,-EUR bez DPH (jedentisíc eur) za každé jednotlivé porušenie a za každý, čo i len začatý deň nesplnenia/porušenia povinnosti.
	1. Zmluvné strany sa týmto výslovne dohodli, že objednávateľovi vzniká nárok na uplatnenie akejkoľvek zmluvnej pokuty podľa tejto zmluvy, až po predchádzajúcom písomnom upozornení adresovanom dodávateľovi, v ktorom objednávateľ písomne upozorní dodávateľa na porušenie zmluvnej povinnosti a vzniku nároku na zmluvnú pokutu. Ak dodávateľ napriek uvedenému upozorneniu zo strany objednávateľa a poskytnutiu primeranej lehoty určenej objednávateľom v upozornení naďalej porušuje ustanovenia tejto zmluvy, má objednávateľ nárok na zmluvnú pokutu. Toto ustanovenie platí bezvýhradne na všetky zmluvné pokuty a sankcie vyplývajúce z tejto zmluvy. Pri opakovanom porušení identického porušenia vzniká objednávateľovi nárok na zmluvnú pokutu automaticky. Zmluvná pokuta na základe výzvy objednávateľa na úhradu zmluvnej pokuty s uvedením odkazu na uplatňujúce sa ustanovenie zmluvy a výpočtu zmluvnej pokuty, je splatná v lehote štrnástich (14) kalendárnych dní odo dňa doručenia predmetnej výzvy objednávateľa dodávateľovi. Tým nie je dotknuté právo objednávateľa použiť na úhradu zmluvnej pokuty výkonovú bankovú záruku v zmysle Článku 6, bodu 6.1 zmluvy, resp. výkonovú zábezpeku v zmysle Článku 6, bodu 6.1.1 zmluvy alebo garančnú bankovú záruku v zmysle Článku, bodu 6.2 zmluvy, resp. garančnú zábezpeku v zmysle Článku 6, bodu 6.8 zmluvy.
	2. Zaplatenie zmluvnej pokuty zo strany objednávateľa nemá vplyv na prípadné nároky objednávateľa na náhradu škody prevyšujúcej zmluvnú pokutu.
	3. Zaplatením zmluvnej pokuty/zmluvných pokút v zmysle zmluvy sa dodávateľ nezbavuje povinnosti Dielo vykonať/zhotoviť včas, v požadovanej kvalite a s odbornou starostlivosťou .
	4. V prípade omeškania objednávateľa so zaplatením splatného peňažného záväzku voči dodávateľovi má dodávateľ právo požadovať po predchádzajúcom písomnom upozornení a poskytnutí primeranej lehoty na nápravu od objednávateľa úroky z omeškania z dlžnej sumy, a to v sadzbe ustanovenej nariadením vlády č. 21/2013 Z. z. ktorým sa vykonávajú niektoré ustanovenia Obchodného zákonníka. Úroky z omeškania na základe výzvy dodávateľa na úhradu úrokov z omeškania s uvedením odkazu na uplatňujúce sa ustanovenie zmluvy a výpočtu úrokov z omeškania sú splatné v lehote štrnástich (14) kalendárnych dní odo dňa doručenia predmetnej výzvy dodávateľa objednávateľovi.
	5. Zmluvné strany sa dohodli, že v prípade, ak nastanú okolnosti súvisiace s vyššou mocou, ako právnou skutočnosťou spočívajúcou v mimoriadnej, nepredvídateľnej, neodvrátiteľnej a nezavinenej udalosti, ktoré majú svoj pôvod v živelných pohromách a prírodných katastrofách (ako napr. zemetrasenie, povodeň, zosuv pôdy, snehová kalamita), v epidémii, v pandémii (ako napr. ochorenie COVID-19), vo vyhlásení núdzového stavu alebo v nepredvídateľnej ľudskej činnosti (napr. štrajk, občianske nepokoje, vojna), ktoré znemožnia alebo obmedzia dodávateľa v plnení svojich povinností podľa tejto Zmluvy, dodávateľ poskytne plnenie len v rozsahu maximálne možnom s cieľom vylúčenia vzniku situácie, že nebude dodržaný termín ukončenia diela a/alebo, že vzniknú objednávateľovi iné škody. V prípade vzniku takejto situácie je dodávateľ povinný o nej bezodkladne informovať objednávateľa, najneskôr do 24 (dvadsaťštyri) hodín od momentu, kedy nastala uvedená situácia.

Dodávateľ nie je povinný nahradiť škodu a ani zaplatiť zmluvnú pokutu, ak sú dané okolnosti vylučujúce zodpovednosť v zmysle zákona č. 513/1991 Zb. Obchodný zákonník v znení neskorších predpisov alebo dôvody vyššej moci, ktoré majú svoj pôvod v živelných pohromách a prírodných katastrofách (ako napr. zemetrasenie, povodeň, zosuv pôdy, snehová kalamita), v epidémii, v pandémii (ako napr. ochorenie COVID-19), vo vyhlásení núdzového stavu alebo v nepredvídateľnej ľudskej činnosti (napr. štrajk, občianske nepokoje, vojna), ak zároveň plnil zmluvu v rozsahu maximálne možnom vzhľadom k daným okolnostiam v záujme vylúčenia vzniku situácie, že nebude dodržaný termín ukončenia diela a/alebo, že vzniknú objednávateľovi iné škody.

**Článok 16**

**Povinnosti objednávateľa po uzatvorení zmluvy**

* 1. Objednávateľ najneskôr ku dňu odovzdania Staveniska:
1. oznámi dodávateľovi informáciu o kontaktnej osobe - zástupcovi objednávateľa, ktorá bude konať v jeho mene v rozsahu - meno, priezvisko, rozsah oprávnenia – písomné plnomocenstvo, kontaktné údaje na poverenú osobu (v prípade zmeny oznámi dodávateľovi informáciu o zmene kontaktnej osoby - zástupcovi objednávateľa a to najneskôr do troch (3) kalendárnych dní pred uskutočnením zmeny kontaktnej osoby)
2. doručí dodávateľovi rozsah práv a povinností každého zástupcu oprávneného konať v mene objednávateľa s presným vymedzením jeho kompetencií v jednom vyhotovení vo forme písomného plnomocenstva.

**Článok 17**

**Povinnosti dodávateľa po uzatvorení zmluvy**

* 1. Dodávateľ najneskôr ku dňu prevzatia Staveniska:
1. oznámi objednávateľovi informáciu o kontaktnej osobe - zástupcovi dodávateľa, ktorá bude konať v jeho mene v rozsahu - meno, priezvisko, rozsah oprávnenia – písomné plnomocenstvo, kontaktné údaje na poverenú osobu (v prípade zmeny oznámi objednávateľovi informáciu o zmene kontaktnej osoby - zástupcovi dodávateľa najneskôr 3 dni pred uskutočnením zmeny)
2. doručí objednávateľovi Rozsah práv a povinností každého zástupcu oprávneného konať v mene dodávateľa s presným vymedzením jeho kompetencií v jednom vyhotovení vo forme písomného plnomocenstva
3. oznámi objednávateľovi osobu, ktorá bude na náklady dodávateľa s poverením objednávateľa vykonávať funkciu koordinátora bezpečnosti podľa nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko v  znení neskorších predpisov, ktorú dodávateľ preukáže predložením podpísaného životopisu osoby koordinátora s úradne overenou fotokópiou relevantného dokladu preukazujúceho jeho odbornú spôsobilosť, nie staršou ako 3 mesiace, predloženie plánu BOZP týkajúceho sa realizácie Diela, vyhlásenie osoby koordinátora, že bude k dispozícii dodávateľovi na plnenie predmetu zmluvy (zákazky), a to po celú dobu realizácie Diela, pričom dodávateľ môže preukázať splnenie tejto podmienky využitím technickej alebo odbornej kapacity inej osoby (v prípade zmeny oznámi dodávateľovi informáciu o zmene osoby - koordinátora bezpečnosti objednávateľovi najneskôr do troch (3) kalendárnych dní pred uskutočnením zmeny tejto osoby).

**Článok 18**

**Zmeny a doplnky zmluvy, uzatváranie dodatkov**

18.1 Akákoľvek zmena zmluvných podmienok je možná len na základe písomne uzatvoreného a oboma zmluvnými stranami schváleného dodatku, ktorá bude tvoriť nedeliteľnú súčasť zmluvy.

* 1. Dodatok k zmluve je možné uzatvoriť len ak jeho obsah nebude:
1. v rozpore so zmluvnými podmienkami tejto zmluvy
2. v rozpore s ustanoveniami Zákona o verejnom obstarávaní a ustanoveniami Obchodného zákonníka
3. znevýhodňovať objednávateľa
4. sa vymykať bežným obchodným zvyklostiam.
	1. Dodatok/dodatky sú platné a účinné dňom ich podpísania zmluvnými stranami, pokiaľ sa ich účinnosť neviaže na inú skutočnosť, ktorá by mala nastať neskôr.

**Článok 19**

**Iné ustanovenia – podmienky**

* 1. Zmluvné vzťahy neupravené osobitne v tejto zmluve ak nie je a nebude dohodnuté inak, sa budú riadiť ustanoveniami Obchodného zákonníka Slovenskej republiky a ostatných súvisiacich právnych predpisov platných v Slovenskej republike.
	2. Možné spory, ktoré vzniknú z tejto zmluvy, vrátane sporov o jej platnosť, účinnosť, výklad, výklad porušení zmluvy alebo jej zrušenia - dôvodov a formy, budú riešené predovšetkým dohodou zmluvných strán. V prípade nedosiahnutia dohody, budú tieto riešené, pokiaľ sa sporové strany písomne nedohodnú inak miestne a vecne príslušným všeobecným súdom.
	3. Ak by niektoré ustanovenia na základe rozhodnutia príslušného súdu neboli účinné, nemá to vplyv na platnosť a účinnosť samotnej zmluvy.
	4. Ak je dodávateľom podnikateľský subjekt, ktorého sídlo je mimo Slovenskej republiky, musí sa riadiť právnymi predpismi platnými v Slovenskej republike.
	5. Všetky prílohy tejto zmluvy, Projektová dokumentácia, ocenený Výkaz výmer, informácie, doklady a dokumenty doručené dodávateľom objednávateľovi v zmysle tejto zmluvy, po jej uzatvorení zmluvy, a dokumenty, informácie, vyjadrenia a ďalšia sprievodná dokumentácia poskytnutá objednávateľom dodávateľovi budú tvoriť nedeliteľnú súčasť tejto zmluvy.

**Článok 20**

**Platnosť a účinnosť zmluvy, ukončenie zmluvy, podmienky jej ukončenia a forma a dôvody ukončenia zmluvy, odkladacie podmienky, rozväzovacia podmienka**

* 1. Zmluva nadobudne platnosť dňom jej podpisu oprávnenými zástupcami oboch zmluvných strán. Zmluvné strany berú na vedomie, že táto zmluva je povinne zverejňovanou zmluvou podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a pre nadobudnutie jej účinnosti je podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov nevyhnutné jej zverejnenie. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni zverejnenia tejto zmluvy.
	2. Zmluva sa uzatvára na dobu určitú, a to do prevzatia Diela a uplynutia Záručnej doby.
	3. Zmluva sa končí:
1. riadnym splnením všetkých práv a povinnosti zmluvných strán, odovzdaním zrealizovaného Diela podľa týchto zmluvných podmienok v požadovanom rozsahu, kvalite a stanovených lehotách a uplynutím Záručnej doby;
2. odstúpením od zmluvy pre podstatné porušenie zmluvných podmienok, ktoré ako podstatné porušenie označil v zmluve objednávateľ. V prípade podstatného porušenia zmluvných podmienok môže objednávateľ od zmluvy odstúpiť až po uplynutí stavebným dozorom určenej dodatočnej primeranej lehoty na zjednanie nápravy. Ak ide o nepodstatné porušenie zmluvy, objednávateľ môže odstúpiť od zmluvy len v prípade, ak je určená dodatočná technicky primeraná lehota na splnenie povinnosti/záväzku a dodávateľ svoju povinnosť/záväzok v tejto lehote nesplní. Pre odstránenie pochybností sa má za to, že odstúpením od zmluvy v zmysle tohto odseku sa rozumie odstúpenie od zmluvy v rozsahu neposkytnutého plnenia (od plnenia, ktoré už bolo poskytnuté a objednávateľom prevzaté sa neodstupuje).;
3. bezsankčným odstúpením od zmluvy zo strany objednávateľa v rozsahu neposkytnutého plnenia (od plnenia, ktoré už bolo poskytnuté a objednávateľom prevzaté sa neodstupuje), ak sa počas realizácie diela vyskytnú skutočnosti hodné osobitného zreteľa, za ktorých nie je možné od zhotoviteľa spravodlivo vyžadovať pokračovanie v realizácií Diela alebo ktoré svojou povahou maria samotný účel realizácie Diela alebo jeho refinancovanie zo Zmluvy o NFP.

* 1. Ukončenie zmluvy z dôvodu podľa bodu 20.3 (ii) a (iii) tohto Článku nastane dňom doručenia odstúpenia od zmluvy dodávateľovi v listinnej forme. V prípade pochybnosti sa má za to, že odstúpenie - ukončenie zmluvy je účinné na tretí (3.) deň po odoslaní oznámenia o odstúpení od zmluvy. Pre odstránenie pochybností sa má za to, že odstúpením od zmluvy v zmysle článku 20 bodu 20.3. sa rozumie odstúpenie od zmluvy v rozsahu dodávateľom neposkytnutého plnenia (od plnenia, ktoré už bolo poskytnuté a objednávateľom prevzaté, sa neodstupuje).
	2. Dôsledky odstúpenia od zmluvy:
1. objednávateľ umožní prístup dodávateľovi na Stavenisko (miesto realizácie Diela), aby mohol vykonať všetky potrebné náležitosti „Čiastkového preberacieho konania“
2. dodávateľ písomne vyzve objednávateľa k „Čiastkovému odovzdaniu diela“ a objednávateľ je povinný do piatich (5) kalendárnych dní od doručenia výzvy začať „Čiastkové preberacie konanie“
3. dodávateľ do piatich (5) kalendárnych dní vykoná súpis všetkých vykonaných prác ocenený spôsobom, akým je stanovená cena Diela
4. dodávateľ vykoná finančné vyčíslenie vykonaných prác, prípadne poskytnutých záloh a spracuje „Čiastkovú konečnú faktúru“
5. dodávateľ odvezie všetok svoj nezabudovaný materiál a vyprace Stavenisko najneskôr do pätnástich (15) kalendárnych dní po skončení „Čiastkového preberacieho konania“
6. dodávateľ je v rámci „Čiastkového preberacieho konania“ povinný v zmysle Článku 10, bodu 10.3 tejto zmluvy predložiť a odovzdať Dokladovú časť objednávateľovi k rozsahu zhotoveného Diela, ktoré je predmetom „Čiastkového preberacieho konania“. Bez splnenia si predloženia Dokladovej časti nie je dodávateľ oprávnený vystaviť „Čiastkovú konečnú faktúru“
7. zmluvná strana, ktorá zapríčinila odstúpenie od zmluvy je povinná uhradiť druhej zmluvnej strane všetky preukázateľne vzniknuté náklady a ekonomicky oprávnené výdavky jej vzniknuté z dôvodov odstúpenia od zmluvy.

Odstúpenie od zmluvy sa nedotýka nárokov na náhradu škody vzniknutej porušením tejto zmluvy, nárokov na zaplatenie zmluvných pokút, ani zmluvných ustanovení týkajúcich sa voľby práva, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení tejto zmluvy.

* 1. Zmluva sa ukončí aj:
1. na základe písomnej dohody zmluvných strán, pre ukončenie zmluvy dohodou zmluvných strán sa vyžaduje:
* vyhotovenie dohody o ukončení zmluvy v listinnej forme
* aby dohoda o ukončení zmluvy obsahovala podstatné náležitosti súvisiace s ukončením zmluvy a vysporiadaním záväzkov zmluvných strán a termín ukončenia zmluvy
1. ukončenie zmluvy dohodou zmluvných strán nastane ku dňu, ktorý je určený v dohode o ukončení, inak ku dnu jej podpísania.
	1. Obsahom príslušného dokumentu, ktorý zakladá ukončenie zmluvy musia byť podstatné náležitosti a najmä :
2. dôvody ukončenia zmluvy
3. termín ukončenia zmluvy
4. platnosť a účinnosť dokumentu zakladajúceho ukončenie zmluvy
5. vzájomné vysporiadanie finančných a iných záväzkov, ktoré vznikli medzi zmluvnými stranami a sú oprávnené ku dňu ukončenia zmluvy.

**Článok 21**

**Záverečné dojednania**

* 1. Objednávateľ je povinný uchovávať dokumentáciu, doklady a dokumenty súvisiace so zadávaním danej zákazky a s odovzdaním a prevzatím Diela v lehotách podľa platných predpisov.
	2. Dodávateľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto zmluvy 10 rokov od ich úhrady.
	3. Dodávateľ je oprávnený voči objednávateľovi uplatniť sankcie, zmluvné pokuty v rozsahu a za podmienok uvedených v zmluve a/alebo podľa Obchodného zákonníka ak ich uplatnenie bude oprávnené.
	4. Pokiaľ dodávateľ preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou (a to najmä v nadväznosti na § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať. Nahradenie tretej osoby je možné iba pri dodržaní pravidiel vyplývajúcich zo Zákona o verejnom obstarávaní a príslušnej judikatúry Súdneho dvora Európskej únie.
	5. V prípade, ak sa podľa tejto Zmluvy ustanovuje povinnosť doručiť a/alebo predložiť dokumentáciu (právnu, technickú a pod.), vyžaduje sa jej predloženie v listinnej podobe originálu /alebo úradne overenej fotokópie.
	6. Uplatnením zmluvných pokút v stanovenej výške nie sú dotknuté oprávnenia objednávateľa /dodávateľa na uplatnenie sankcií, penále, pokút a na náhradu škody.
	7. Ak zmluva obsahuje možnosť uplatnenia sankcie alebo zmluvnej pokuty za rovnaké porušenie zmluvy v rôznej hodnote - výške, platí hodnota zmluvnej pokuty uvedená vo vyššej sadzbe.
	8. Dodávateľ vyhlasuje, že súhlasí s podmienkami verejného obstarávania určenými objednávateľom. Dodávateľ nie je oprávnený požadovať od objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Dodávateľ prehlasuje a potvrdzuje, že všetky zmeny, nedostatky a/alebo odchýlky v zadaní a podkladoch objednávateľa poskytnutých dodávateľovi (najmä/nie výlučne Projektová dokumentácia, Výkaz výmer, Stavebné povolenia a pod.) dodávateľ namietal/oznámil objednávateľovi pred podaním svojej ponuky.
	9. Objednávateľ si vyhradzuje právo vyhlasovať alebo nadobúdať tovary, služby alebo montážne práce prostredníctvom už existujúcich, prebiehajúcich alebo novo vyhlásených verejných obstarávaní s rovnakým alebo podobným predmetom zákazky počas platnosti tejto zmluvy.
	10. Doručovanie: Zmluvné strany sa dohodli, že ak v tejto zmluve nie je ustanovené inak, písomná komunikácia podľa tejto zmluvy alebo v súvislosti s touto zmluvou sa bude doručovať doporučenou poštovou zásielkou na adresu uvedenú v záhlaví zmluvy poštou, kuriérom alebo osobne a v prípadoch stanovených touto zmluvou aj prostredníctvom e-mailu, telefonicky alebo faxom s nasledovným písomným doplnením takejto komunikácie v lehote 3 dní. Za deň doručenia sa považuje deň prevzatia písomnosti. Za deň doručenia e-mailu sa považuje deň, kedy odosielateľ obdržal na svoj e-mail potvrdenie o doručení, potvrdzujúce, že správa bola doručená na e-mailový server adresáta. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi. Ustanovenie Článku 20, bodu 20.4 zmluvy tým nie je dotknuté.
	11. Dodávateľ je povinný strpieť výkon kontroly/auditu súvisiaceho s vykonávaným Dielom kedykoľvek počas platnosti a účinnosti objednávateľom uzavretej zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnenými osobami na výkon kontroly a/alebo auditu sú orgán zapojený do riadenia, auditu a kontroly EŠIF vrátane finančného riadenia v súlade so všeobecným nariadením a nariadeniami k jednotlivým EŠIF, príslušnými uzneseniami vlády SR. Oprávnenou osobou je jeden alebo viacero z nasledovných orgánov: - Európska komisia, - vláda SR, - Ministerstvo investícií, regionálneho rozvoja a informatizácie Slovenskej republiky, - Centrálny koordinačný orgán, - Certifikačný orgán, - Monitorovací výbor, - Orgán auditu a spolupracujúce orgány, - Orgán zabezpečujúci ochranu finančných záujmov EÚ, - Gestori horizontálnych princípov, - Riadiaci orgán, - Sprostredkovateľský orgán.
	12. Zmluvné strany vyhlasujú, že sú spôsobilé na právne úkony v celom rozsahu, zmluvné prejavy sú dostatočne určité a zrozumiteľné, zmluvná voľnosť nie je obmedzená, ďalej že táto zmluva vyjadruje ich slobodnú a vážnu vôľu, nebola podpísaná v tiesni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.
	13. Zmluva je vyhotovená v šiestich (6) rovnopisoch, z ktorých sú dva (2) pre dodávateľa a štyri (4) pre objednávateľa.
	14. Prílohami tejto zmluvy sú:

 Príloha č. 1 – Cenová ponuka dodávateľa – ocenený výkaz výmer (predloží objednávateľ)

 Príloha č. 2 – Projektová dokumentácia (predloží objednávateľ)

 Príloha č. 3 - Zoznam subdodávateľov (predloží dodávateľ)

 Príloha č. 4 - Kontaktné osoby objednávateľa (predloží objednávateľ)

Príloha č. 5 – Posúdenie návrhu na zmenu rozsahu plnenia Zmluvy o dielo

V .............................., dňa .................. V ........................................, dňa ..................

|  |  |
| --- | --- |
| Za objednávateľa: | Za dodávateľa: |
| .............................................................. | ...................................................................... |
|  Marek Hattas |  |
|  primátor mesta |  |

*Príloha č. 3* Zoznam subdodávateľov

|  |  |
| --- | --- |
| OBJEDNÁVATEĽ: | **MESTO NITRA** |
| ZODPOVEDNÝ ZAMESTNANEC: |  |
| TELEFÓN: |  |
| E-MAIL: |  |

V súlade s § 38 ods. 4 a § 41 ods. 3 a 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) objednávateľ stanovuje tieto pravidlá využívania kapacít iných osôb (ďalej len „subdodávateľ“) pri plnení zmluvy o dielo.

Dodávateľ je povinný najneskôr v čase podpisu zmluvy uviesť údaje o všetkých v tom čase známych subdodávateľoch v rozsahu podľa tejto prílohy. Dodávateľ za týmto účelom predkladá za každého subdodávateľa túto prílohu Zmluvy osobitne a Objednávateľ posudzuje navrhovaného subdodávateľa osobitne podľa podmienok uvedených v tejto prílohe. Objednávateľ má právo neschváliť navrhovaného subdodávateľa v prípade, ak navrhovaný subdodávateľ nespĺňa podmienky stanovené v tejto prílohe, o čom bezodkladne informuje Dodávateľa.

Dodávateľ predkladá túto prílohu aj v prípade, ak Dodávateľ počas trvania Zmluvy zistí potrebu plnenia časti predmetu Zmluvy subdodávateľom, ktorého Objednávateľ doposiaľ neschválil alebo zistí potrebu nahradenia už schváleného subdodávateľa novým subdodávateľom, a to najneskôr 7 pracovných dní pred plánovaným nahradením/ nástupom navrhovaného subdodávateľa. Podmienky uvedené v tejto prílohe platia na všetkých subdodávateľov navrhovaných počas celého trvania zmluvy rovnako.

Za subdodávateľa sa v zmysle § 2 ods. 5 písm. e) zákona o verejnom obstarávaní rozumie hospodársky subjekt, ktorý uzavrie alebo uzavrel so Dodávateľom písomnú odplatnú zmluvu alebo objednávku na plnenie určitej časti Diela. Na základe uvedeného sa za subdodávateľa považujú najmä hospodárske subjekty, ktoré majú vedomosť, že ich kapacity sa využívajú / budú využívať na zhotovenie Diela v zmysle projektovej dokumentácie. Príkladmo je za takéto subjekty možné považovať spoločnosti realizujúce stavebné práce na Diele, dodávateľov tovarov, ktoré budú zabudované do Diela a ich hodnota presahuje 100 000 € bez DPH, osoby vykonávajúce zameranie a iné inžinierske činnosti na stavba alebo osoby vykonávajúce strážnu službu na stavenisku, ak sa služba vykonáva a pod.

**Dodávateľ sa podpisom Zmluvy zaväzuje využívať subdodávateľov na plnenie Zmluvy za týchto podmienok:**

1. Subdodávateľ je oprávnený vykonávať navrhované plnenie.
	* Uvedenú skutočnosť subdodávateľ preukazuje platným výpisom z obchodného / živnostenského / obdobného registra a v prípade viazanej činnosti aj príslušným povolením na výkon viazanej činnosti.
2. Subdodávateľ má platný a aktuálny zápis v registri partnerov verejného sektora podľa osobitného predpisu[[3]](#footnote-3) v prípade, ak je subdodávateľ partnerom verejného sektora podľa osobitného predpisu.
	* Uvedenú skutočnosť subdodávateľ preukazuje platným a aktuálnym výpisom z registra partnerov verejného sektora.
3. Subdodávateľ nie je v konflikte záujmov voči členom vedenia mesta a zamestnancom zodpovedným za plnenie zmluvy v čase navrhovania a plnenia subdodávateľa.
	* Túto skutočnosť vyhodnocuje zodpovedný zamestnanec mesta na základe čestných prehlásení členov vedenia mesta a zamestnancov zodpovedných za plnenie zmluvy.
4. V prípade subdodávateľa, ktorým sa nahrádza osoba, ktorej kapacity sa využívali na splnenie podmienok účasti vo verejnom obstarávaní, ktorého výsledkom je uzatvorenie tejto Zmluvy, Dodávateľ preukáže splnenie danej podmienky účasti, ktorú preukázal kapacitami inej osoby, navrhovaným subdodávateľom v rovnakom rozsahu a rovnakým spôsobom.

|  |
| --- |
| **Subdodávateľ č. 1**Obchodné meno:Sídlo:IČO:Registrácia:Osoba oprávnená konať za subdodávateľa:Meno a funkcia kontaktnej osoby subdodávateľa:E-mail kontaktnej osoby subdodávateľa:Tel. č. kontaktnej osoby subdodávateľa: Predmet plnenia vykonávaný subdodávateľom:Hodnota plnenia vykonávaného subdodávateľom (v EUR):Zápis v registri partnerov verejného sektora: áno č. ................................ / nie[[4]](#footnote-4)  |
| Navrhovaný subdodávateľ je: * nový subdodávateľ s plánovaným začatím poskytovania služieb ku dňu ...................
* nahrádza schváleného subdodávateľa ...................... ku dňu .................
 |
| **Povinné prílohy k návrhu subdodávateľa:** * platný výpis z obchodného registra preukazujúci oprávnenie na výkon plnenia, prípadne iné dokumenty preukazujúce výkon viazanej činnosti
* aktuálny a platný výpis z registra partnerov verejného sektora ak je navrhovaný subdodávateľ partnerom verejného sektora podľa osobitného zákona
 |
| **identifikácia plnenia, ktoré bude realizovať subdodávateľ:** |
| **Hodnota plnenia, ktoré bude realizovať subdodávateľ (v EUR bez DPH/ s DPH):**...........................................................EUR bez DPH / ..................................................EUR s DPH |
| **Dátum a miesto predloženia návrhu:** |  |  |
| **Za Dodávateľa:**(pečiatka a podpis oprávneného zástupcu predkladajúceho návrh) |  |  |
| **Schválenie navrhovaného subdodávateľa Objednávateľom** |
| **Zodpovedná osoba schvaľujúca subdodávateľa:**(meno a priezvisko zamestnanca) |  |
| **Skutočnosti skontrolované zodpovedným zamestnancom:** |
| 1. Na základe predložených dokumentov je možné konštatovať oprávnenie subdodávateľa na výkon zodpovedajúceho plnenia.
 | ÁNO / NIE |
| 1. Na základe predloženého výpisu z registra partnerov verejného sektora je možné konštatovať platnosť a aktuálnosť zápisu.
 | ÁNO / NIE |
| 1. Navrhovaný subdodávateľ, ktorým sa nahrádza osoba, ktorej kapacity boli využité k preukázaniu splnenia niektorej z podmienok účasti, spĺňa stanovenú podmienku účasti.
 | ÁNO / NIE / NEAPLIKUJE SA. |
| 1. Navrhovaný subdodávateľ bude vykonávať činnosť, na ktorú Dodávateľ môže využívať kapacity iných osôb.
 | ÁNO / NIE |
| 1. Navrhovaný subdodávateľ nie je v konflikte záujmov s členmi vedenia mesta a zamestnancami zodpovednými za plnenie zmluvy.
 | ÁNO / NIE |
| Poznámky zodpovedného zamestnanca k vyhodnoteniu subdodávateľov: |
| Na základe predložených dokumentov a zistených skutočnosti zodpovedná osoba * Odsúhlasuje navrhnutého subdodávateľa
* Neodsúhlasuje navrhnutého subdodávateľa
 |
| **Skutočnosti skontrolované dňa / na mieste:**  |  |  |
| **Zodpovedná osoba:** (meno, priezvisko a podpis zodpovednej osoby, ktorá odsúhlasila navrhovaného subdodávateľa) |  |

## *Príloha č.* 5 POSÚDENIE NÁVRHU NA ZMENU ROZSAHU PLNENIA ZMLUVY O DIELO

|  |  |
| --- | --- |
| **Číslo návrhu:** |  |
| **Číslo zmluvy o dielo:** |  |
| **Stavba:** |  |
| **Zhotoviteľ:** |  |

*(Prosím dodržať štruktúru vo vzťahu ku každému dôvodu, na základe ktorého bolo potrebné vykonať naviac práce /ponížiť pôvodne plánované prác.)*

Na kontrolnom dni dňa ......................... sa zistila potreba nižšie uvedenej zmeny rozsahu plnenia Zmluvy o dielo:

### Popis zmeny:

|  |
| --- |
| *Tu popíšte vecne, jasne a technicky aké zmeny je potrebné v rozpočte vykonať (menej + naviac práce):*  |

**Klasifikácia zmeny:**

*(označiť iba jedno konkrétne písmeno zodpovedajúce dôvodu predloženia návrhu na zmenu rozsahu plnenia(ďalej len "návrh").*

|  |  |
| --- | --- |
| ☐ | 1. návrh z dôvodu chýbajúcich prác, ktoré neboli súčasťou verejným obstarávateľom zverejneného a zhotoviteľom oceneného výkazu výmer, avšak pre dokončenie diela je ich realizácia nevyhnutná

*(ide o zmenu zmluvy podľa § 18 ods. 3 zákona o verejnom obstarávaní)* |
| ☐ | 1. návrh z dôvodu nemožnosti dodať / zapracovať pôvodné riešenie navrhnuté projektantom pričom projektant pri dodržaní odbornej starostlivosti o takejto potrebe mohol v čase spracovania PD vedieť (napr. nedôsledne vykonal obhliadku stavby alebo nevykonal potrebné sondy, ktoré by mohli odhaliť túto potrebu; tzv. chyby projektu)

*(ide o zmenu zmluvy podľa § 18 ods. 3 zákona o verejnom obstarávaní)* |
| ☐ | 1. návrh z dôvodu nemožnosti dodať / zapracovať pôvodné riešenie navrhnuté projektantom a ocenené zhotoviteľom, pričom projektant pri dodržaní odbornej starostlivosti o takejto potrebe nemohol v čase spracovania PD vedieť *(napr. vykonal sondy, ktoré neodhalili túto potrebu alebo z objektívnych dôvodov nebolo možné vykonať sondy, ktoré by túto potrebu odhalili)*

 *(ide o zmenu zmluvy podľa § 18 ods. 1 písm. b) zákona o verejnom obstarávaní)* |
| ☐ | 1. návrh z dôvodu nemožnosti dodať / zapracovať pôvodné riešenie navrhnuté projektantom a ocenené zhotoviteľom, pričom zmeny vyplynula z okolností, ktoré projektant ani verejný obstarávateľ nemohli pri vynaložení náležitej starostlivosti predvídať a zmenou sa nemení charakter zmluvy *(napr. napriek vykonaným sondám sa podložie správa inak ako geologický prieskum predpokladal)*

 *(ide o zmenu zmluvy podľa § 18 ods. 1 písm. c) zákona o verejnom obstarávaní)* |
| ☐ | 1. návrh z dôvodu nemožnosti dodať / zapracovať pôvodné riešenie navrhnuté projektantom a ocenené zhotoviteľom *(napr. nadväzujúce materiály, o ktorých výmene sa neuvažovalo sú v zlom stave a nie je možné do nich kotviť / nadväzovať / pripájať navrhnuté materiály a pod.)*

*(ide o zmenu zmluvy podľa § 18 ods. 3 zákona o verejnom obstarávaní)* |
| ☐ | 1. návrh z dôvodu potreby zmeny projektantom alebo uchádzačom navrhnutého materiálu, pričom sa plne zachováva ekonomická rovnováha zmluvy

*(ide o zmenu zmluvy podľa § 18 ods. 1 písm. e) zákona o verejnom obstarávaní)* |
| ☐ | 1. návrh z dôvodu poskytnutia podstatne výhodnejších podmienok ako pri pôvodnom materiáli/výrobku/tovare *(napr. predĺžená záruka, náhrada prispeje k zníženiu nákladov objednávateľa pri jej inštalácii, alebo pri spustení do prevádzky, alebo pri užívaní, alebo pri údržbe, a pod., výhodnejšie podmienky musia byť deklaratórne uvedené v časti návrhu "Konkrétne zdôvodnenie zmeny")*

*(ide o zmenu zmluvy podľa § 18 ods. 1 písm. c) zákona o verejnom obstarávaní)* |
| ☐ | 1. návrh z dôvodu zmeny legislatívy *(zmena musí prispieť k súladu projektu so zmenenou legislatívou, čo musí byť deklaratórne uvedené v časti návrhu "Konkrétne zdôvodnenie zmeny, ide napr. o navýšenie počtu, resp. zvýšenie kvalitatívnych parametrov pôvodných materiálov/výrobkov/tovarov a pod.)*
 |
| ☐ | 1. odstránenie zistených zrejmých chýb v písaní *(nepodstatná zmena/oprava označenia/názvu materiálu/výrobku/tovaru resp. výrobcu v zmluvnom rozpočte, nejedná sa o zámenu pôvodného materiálu/výrobku/tovaru, resp. výrobcu)*

*(ide o zmenu zmluvy podľa § 18 ods. 1 písm. e) zákona o verejnom obstarávaní)* |
| ☐ | 1. iné:
 |

|  |
| --- |
| *Tu popíšte z akého dôvodu a prečo vznikla potreba daných prác – vecne, jasne a technicky čo a prečo je potrebné urobiť:* |

**Môže mať navrhovaná zmena vplyv na poradie ponúk predložených vo verejnom obstarávaní:**

* áno
* nie

|  |
| --- |
| *Tu uveďte, ako ste dospeli k danému záveru (napr. prepočítali ste pôvodné ponuky po zmene množstiev; potreba nemohla byť známa v čase obstarávania; ide len o zmenu materiálov v rovnakej cenovej hladine a pod):* |

Celkové vyčíslenie prác osobitne za každý dôvod:

|  |  |  |
| --- | --- | --- |
| **Klasifikácia dôvodu** | **Celková hodnota zmeny v € bez DPH** | **% vyjadrenie oproti hodnote Zmluvy o dielo** |
| Zmena zmluvy podľa § 18 ods. 1 písm. b) |  |  |
| * z toho naviac práce
 |  |
| * z toho menej práce
 |  |
| Zmena zmluvy podľa § 18 ods. 1 písm. c) |  |  |
| * z toho naviac práce
 |  |
| * z toho menej práce
 |  |
| Zmena zmluvy podľa § 18 ods. 1 písm. e) |  |  |
| * z toho naviac práce
 |  |
| * z toho menej práce
 |  |
| Zmena zmluvy podľa § 18 ods. 3 |  |  |
| * z toho naviac práce
 |  |
| * z toho menej práce
 |  |

**Hodnota Zmluvy o dielo po akceptovaní zmien:**

|  |  |  |  |  |
| --- | --- | --- | --- | --- |
|  | Pôvodná hodnota zmluvy: | Celková hodnota navrhovaných zmien | % vyjadrenie celkovej hodnoty zmien | Nová hodnota Zmluvy o dielo |
| V EUR bez DPH: |  |  |  |  |
| DPH: |  |  |  |
| Celkom v EUR (s DPH): |  |  |  |

|  |  |
| --- | --- |
| **Dátum predloženia návrhu:** |  |
| **Miesto predloženia návrhu:** |  |
| **Návrh predkladá:***(funkcia, pečiatka a podpis osoby podkladajúcej návrh)* |  |

**Vyjadrenie zástupcov objednávateľa a zhotoviteľa k návrhu**

**PROJEKTANT**

|  |  |
| --- | --- |
| Identifikačné údaje projektanta:  |  |
| Meno, priezvisko, titul oprávnenej osoby |  |

S predkladaným návrhom na zmenu rozsahu plnenia Zmluvy o dielo:

* súhlasím
* nesúhlasím

|  |
| --- |
| *V prípade nesúhlasného stanoviska uveďte dôvody:* |

Dátum vyjadrenia:

Podpis oprávnenej osoby:

**STAVEBNÝ DOZOR**

|  |  |
| --- | --- |
| Identifikačné údaje dozoru:  |  |
| Meno, priezvisko, titul oprávnenej osoby |  |

S predkladaným návrhom na zmenu rozsahu plnenia Zmluvy o dielo:

* súhlasím
* nesúhlasím

|  |
| --- |
| *V prípade nesúhlasného stanoviska uveďte dôvody:* |

Dátum vyjadrenia:

Podpis oprávnenej osoby:

**OSOBA ZODPOVEDNÁ ZA VEREJNÉ OBSTARÁVANIE:**

|  |  |
| --- | --- |
| Meno, priezvisko, titul oprávnenej osoby |  |
| Oprávnenie / pracovná pozícia |  |

S predkladaným návrhom na zmenu rozsahu plnenia Zmluvy o dielo:

* súhlasím
* nesúhlasím

|  |
| --- |
| *V prípade nesúhlasného stanoviska uveďte dôvody:* |

Dátum vyjadrenia:

Podpis oprávnenej osoby:

**ZÁSTUPCA OBJEDNÁVATEĽA**

|  |  |
| --- | --- |
| Meno a priezvisko zástupcu:  |  |
| Pracovná funkcia zástupcu: |  |

|  |  |
| --- | --- |
|  | (správne zaškrtnite) |
| **Objednávateľ na základe vyjadrenia všetkých oprávnených osôb s navrhovanou zmenou rozsahu plnenia:** | **☐** | **SÚHLASÍ** | **☐** | **NESÚHLASÍ** |
| V prípade nesúhlasného záverečného stanoviska uviesť odôvodnenie: |
|  |

Dátum vyjadrenia:

Podpis oprávnenej osoby:

1. *Informácie o zmluve o NFP budú doplnené k podpisu tejto zmluvy .* [↑](#footnote-ref-1)
2. Informácia bude doplnená k podpisu zmluvy podľa disponibilných kapacít objednávateľa. [↑](#footnote-ref-2)
3. Zákon č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov [↑](#footnote-ref-3)
4. Nevhodné preškrtnite [↑](#footnote-ref-4)